urtarrila | 2014 | Elkar Hezi\nHileko artxiboak: urtarrila 2014\nDiagnostiko ebaluazioaren emaitza: batez bestetik gora\n2014(e)ko urtarrilaren 31a -n gvazquez-kargitaratuta\nSeguruenik badakizuenez, 2012-2013ean Eusko Jaurlaritzak “Diagnostiko Ebaluazioa” izeneko probak egin zizkien Euskadiko ikastetxeetako LHko 4. eta DBHko 2. mailetako ikasleei. Helburua, oinarrizko eta funtsezko hainbat gaitasunetan erakusten duten garapen maila ebaluatzea izan zen.\nBada, beste urte batean ere batez beste konpetentzia guztietan eta gure familien ISEK (Indize Sozio Ekonomiko Kulturala) berdina duten ikastetxeetako garapen-maila baino askoz hobea erakutsi dute gure ikasleek. Haietako batzuetan oso modu esanguratsuan.\nEmaitza orokorren aurkezpena egiteko eta familia bakoitzari seme-alabaren txostena emateko saioa antolatu dugu otsailaren 5erako, arratsaldeko 6:30erako ikastetxeko Areto Nagusian (Arantzazuko Ama, 18). Ikastetxeko guraso guztientzako irekia izanik, dei berezia egiten diegu aurreko ikasturtean LHko 4. mailan eta DBHko 2. mailan ziren ikasleen familiei.\nLarunbat honetan, Ate Irekiak\n2014(e)ko urtarrilaren 27a -n gvazquez-kargitaratuta\nELKAR HEZI-ko ateak beti egoten dira irekita oñatiar guztientzat, baina larunbat honetan, matrikulazio kanpainaren barruan, ekitaldi berezi bat antolatu dugu ikastetxea bertatik ezagutu nahi duenarentzat.Ekitaldia girotzeko, bi tailer praktiko eta dibertigarri antolatu ditugu: sukaldaritza tailerra, adin guztietako haur eta gurasoentzat eta zientzia tailerra, LHko bigarren eta hirugarren zikloetako haurrentzat. Bitartean, nahi duenak, ELKAR HEZI-ko instalakuntzak ezagutzeko aukera izango du, bertako irakasle eta ikasle batzuek gidaturik. Amaieran, sukaldaritza tailerrean prestatutako gutiziak dastatuko ditugu. ZUEN ZAIN GAUDE!!\nATE IREKIAK (+ INFO)\nBAKARKAKO BISITALDIRAKO ESKAERA\nKristau Eskolako eskaintza, bailara osora zabaltzen\n2014(e)ko urtarrilaren 24a -n gvazquez-kargitaratuta\nEskoriatza, Aretxabaleta eta Arrasaten ere, 2014-2015ean hasita, ELKAR HEZI ikastetxeko hezkuntza-eskaintza aukeran.\nArrasateko San Viator ikastetxeko eraikin berria, 1968an.\nKristau Eskolako arduradunek ez dute baztertzen epe labur-ertainean hiru herri hauetako batean ere, bertatik bertarako hezkuntza-proiektu bat abian jartzea.\nKristau Eskolaren (KE) eginkizuna, berezko nortasunetik Euskal Herriari zerbitzua ematea da, batez ere bere hezkuntza-erakundeen bitartez. Horregatik du jasota Misio gisa bere hezkuntza-eskaintza euskal herritar guztien eskura ipintzea.\nHezkuntza-esparruko beste erakunde batzuen antzera (Administrazioak, Ikastolen Elkarteak…), egungo bere eskaintza aztertzeari ekin zion, alde batetik elkarren gertu diren ikastetxeen artean elkarlana sustatu eta sinergiak bideratzeko, eta bestalde, gaur egun iristen ez den eskualdeak identifikatu eta bere hezkuntza-eredua eskaintzeko aukerak aztertzeko.\nIdentifikaturiko azpi-eskualde garrantzitsu bat Eskoriatza-Aretxabaleta-Arrasatek osatzen dutena izan zen. Izan ere, arrazoi historiko ezberdinak tarteko, presentzia handia eta eskaintza zabala eta askotarikoa eduki ostean (azkenetariko bi aipatzearren, San Viator Ikastola edota Mesedetako Ama ikastetxea), gaur egun horren falta dago.\nHalere, beste ezer erabaki baino lehen, jakina, 2013ko maiatzean herri horietako biztanleen artean gizarte-ikerketa garatu zuen (600 familia elkarrizketatuak), hain zuzen ezagutzeko norainoko atxikimendua eta prestutasuna legokeen, berea bezalako hezkuntza-proiektu batekiko. Ikerketa-lan horrek eman duen askotariko informazioaren ondorio nagusietariko bat izan zen bazela familia kopuru esanguratsua begi onez ikusiko lukeena epe laburrean euren seme-alabentzako halako hezkuntza-proiektua baten aukera eskura izatea.\nIkerketaren datuetan oinarrituta, KEko zuzendaritzak eskaintza egitearen egokitasuna ondorioztatu zuen, eta aldi berean, nola bideratu aztertzen hasi zen. Hilabete batzuetako hausnarketa prozesu baten ondorioz, Elkar Hezi ikastetxeko arduradunekin elkarlanean, 2014-2015 ikasturteari begira Elkar Heziren bidez Eskoriatza-Aretxabaleta-Arrasaten bere eskaintza egitea erabaki zuten.\nHalaxe, hemendik aurrera, bailarako herri hauetako familiek badute jaiotzetik Unibertsitatera arteko (alegia, Haur Eskolako ziklo osoa, Lehen Hezkuntza, DBH eta Batxilergoa) beste hezkuntza-proiektu desberdin bat aukeran.\nKristau Eskolak ez du baztertzen epe labur-ertainean hiru herri horietako batean Elkar Heziren bitarteko eskaintzarekiko bateragarria litzatekeen beste hezkuntza-aukera bat abian jartzea, baina oraingoz behintzat, ez hurrengo ikasturterako.\nPISA: ikastetxe kontzertatuak askoz hobeto\n2014(e)ko urtarrilaren 14a -n gvazquez-kargitaratuta\nAzken PISA azterketaren txostenaren arabera, diru publikoaren erabilpen eraginkorragoa egiten da EAE eta Nafarroako ikastetxe kontzertatuetan.\nEuskal Autonomia Erkidegoan eta Nafarroan Hezkuntzan egiten den inbertsioa, Espainiako batez bestekoaren gainetik nabarmenki egon arren, bi erkidego hauetako institutu publikoen PISA txosteneko emaitzak ez dira egon, espero zitekeen bezala, Estatuko onenen artean. Alderantziz, esan daiteke emaitza “diskretoak” izan direla. Gainera, Europar Batasuneko eta OCDEko gehi aztertutako 31 estatu gehiagoko batez bestekotik behera geratu dira EAE eta Nafarroako institutu publikoen emaitzak. Ikastetxe kontzertatuetako notak izan dira erkidego hauteako batez besteko notak igo dituztenak.\nPISA azterketan, 4739 ikaslek hartu dute parte EAEn, hauetatik 2125 ikastetxe publikoetakoak eta 2614 ikastetxe kontzertatuetakoak, azken hauen emaitzak, askoz hobeak izan direlarik.\nIkastetxe publikoek, irakurmenean lortu dituzte emaitza okerrenak. EAEko institutuen atzetik, Andaluzia, Murtzia, Baleareak eta Extremadurakoak baino ez dira geratu, beste erkidego guztiek emaitza hobea lortu dute. Matematikan, antzerako egoera dago.\nEAEn, Hezkuntzako aurrekotuaren ikasle bakoitzari dagokion diru kopurua, Espainiako batez bestekoaren %34 handiagoa da, baina PISA azterketako emaitzak ez dira bat etorri, inondik inora, ahalegin ekonomiko honekin.\nIkastetxe kontzertuetako ikasleak izan dira gure erkidegoko emaitzak hobetu dituztenak, nahiz eta inbertsio publikoa askoz txikiagoa izan sare honetan.\nEusko Jaurlaritzak, emaitza hauek aztertzeko asmoa azaldu du. Cristina Uriarte sailburuaren hitzetan, ikasle etorkin kopuru handia, elebiduntasuna edota ikasketa arazoak dituzten ikasleak pilatzea izan daitezke euskal hezkuntza publikoaren arrakasta ezaren arrazoiak. Halere, badago hausnarketa hau zalantzan jartzeko arrazoirik: PISA azterketa egin duten ikastetxe publikoetako 2125 ikasleetatik, 184 baino ez dira izan eredu elebidunean ikasten ari direnak, gainontzekoak eredu euskaldunean ari dira, emaitza onenak izaten dituen eredua hain zuzen ere.\nESKOLEN IGURUA ERALDATUZ GUZTION OSASUNA ZAINTZEKO\nGora bihotzak! HHko lehen ziklokoen ikasturte amaierako bideoa.\nELKAR HEZI EGUNA eta ASTEA\nMASKULINITATE BERRIEI BURUZKO HITZALDIAK- Charlas sobre NUEVAS MASCULINIDADES.\nELKAR HEZIK, ETXETIK BIZI ETA HEZI sormen lehiaketa antolatu du.


Innovation Tree eta Polykey Polymers, Toribio Echevarria 2021 Saridunak ekintzailetza berritzailean – Bic Gipuzkoa\nInnovation Tree eta Polykey Polymers, Toribio Echevarria 2021 Saridunak ekintzailetza berritzailean\nFesia Technology-k jaso du Internazionalizazio Saria\nFokus, Lean Stocks eta AIBE Mecánica de Precisión Eibarko enpresek aparteko sari bat lortu dute\nStartup hauek, Innovation Tree-k, ‘Enpresa asmoak’ kategorian, eta Polykey Polymers-ek, ‘Enpresa Berria’ kategorian, lortu dituzte sari nagusiak Toribio Echevarria Sariak-Ekintzailetza Berritzailea Euskadi Sariak 31. edizioan, Eibarren gaur goizean banatuak. Bi ekimenek energiaren eta ingurumenaren jasangarritasunaren sektoreekin lotutako jarduerak garatzen dituzte. Sari hauetan protagonista izan diren gainerako enpresak Fesia Technology, Fokus eta Lean Stocks dira, eta ‘Internazionalizazio Saria’ eta Eibarko Udalak deitutako bi aparteko sariak jaso dituzte. Haiekin batera, AIBE Mecánica de Precisión enpresak Iñaki Goenaga saria jaso du.\nEnpresa irabazleek ezin izan dute, aurten ere ez, Euskadiko ekintzailetzaren, enpresaren eta hezkuntzaren arloetatik urtero bertaratu ohi diren ordezkari ugariekin elkartu. Pandemiaren aurrean hartutako neurri sanitarioek mugatu egin dute enpresa parte-hartzaileen eta erakundeetako ordezkarien asistentzia. Gainerako gonbidatuek pantailetatik jarraitu ahal izan dute ekitaldia, Eibarko Coliseo Antzokian Internet bidez eman baita, Eibarko Udalaren YouTube kanaletik.\nStartup eta enpresa saridunak bat etorri dira adieraztean sari honek adierazten duen bultzada beren jarduerarekin aurrera jarraitzeko, batez ere ikuspegi ekonomiko eta sozialetik azken urte eta erdi honetan bizitakoa bezalako testuinguru konplikatu batean.\nEibarko Udalak eta BIC Gipuzkoak Toribio Echevarria Sariak sustatzen dituzte ekintzaileen lana aintzatesteko eta ekintzailetza berritzailea eta proiektu enpresarial berrien sorkuntza bultzatzeko. Edizio honetan enpresa-ekimenen 22 hautagaitza jaso dira, osasunaren, elikaduraren, energiaren, jasangarritasunaren eta IKTen sektoreetan dihardutenenak.\nSari hau abian jarri zenetik 700 ideia eta proiektu enpresarial baino gehiago aztertu dira. Aurreko edizioetan saritutako ekimenek 40 milioi euro inguru inbertitu dituzte eta 800 lanpostu baino gehiago sortu dituzte, gehienak goi-mailako kualifikaziokoak.\n‘Ideia/Proiektu Enpresarialak’ eta ‘Enpresa Berria’ kategorietako sarien diru-kopurua 10.500 eurokoa da, eta laguntza, prestakuntza eta aholkularitzako hainbat programatara ematen dute sarbidea. Internazionalizaziorako laguntzarekin saritutako enpresak ere dirulaguntzak eta aholkularitza jasotzen ditu bere garapen-prozesuari beste herrialde batzuetan ekiteko. ‘Eibarko Udala’ aparteko sarien diru-kopurua 10.500 eurokoa da ere, eta prestakuntza espezializaturako sarbidea ematen dute BIC Gipuzkoaren bitartez.\nGipuzkoako diputatu nagusi Markel Olano, Eusko Jaurlaritzako Ekonomiaren Garapena, Jasangarritasuna eta Ingurumeneko sailburu Arantxa Tapia eta Eibarko alkate Jon Iraola izan dira ekitaldian. Euren jardunean bat etorri dira azpimarratzean ideia eta proiektu berriek duten balioa, ekintzailetzarako gaitasuna eta horrek duen eragina enpresa-ehuna eraldatzean, are gehiago ziurgabetasuna nagusi den uneetan.\nToribio Echevarria Sariak Eibarko Udalak eta BIC Gipuzkoak bultzatutako ekimen bat dira, eta bertan parte hartzen dute Eusko Jaurlaritzako Ekonomiaren Garapena, Jasangarritasuna eta Ingurumena Sailak eta Gipuzkoako Foru Aldundiko Ekonomia Sustapena, Turismo eta Landa Ingurunea Departamentuak. Gainera, ondoko laguntzaileak dituzte: Gipuzkoako Ganbera, Elkargi, APD, El Diario Vasco, SPRI, eta Adegi, Cebek eta SEA enpresaburuen elkarteak.\nToribio Echevarria Sarien 31. edizioko enpresa irabazleak\nEnpresa asmoak SARIA\nInnovation Tree: Prototipo bat garatzen du, aukera ematen duena litio ioi bateriak birziklatzeko ingurumenarekiko errespetutsua den teknologia hidromekaniko baten bitartez, zeinak materialak neurri batean berreskuratuta bateriak berriak fabrikatzea eta karbono-arrastoa minimizatzea ahalbidetzen duen.\nPolykey Polymers: Polimero biojasangarriak eta material berritzaileak ekoizten ditu energia biltegiratzeko, teknologia jabedunetik eta polimero jasangarrien ingeniaritza-zerbitzuetatik abiatuta, bezeroarentzat ‘neurrira’.\nInternazionalizaziorako laguntza SARIA\nFesia Technology: Soluzio aurreratuak garatzen ditu elektroestimulazio funtzionalean, nerbio-sisteman gaixotasunak edo lesioak dituzten pertsonen errehabilitaziorako.\n‘Eibarko Enpresa’ EIBARKO UDALAREN SARI BEREZIA\nLean Stocks: Marketplace B2B, enpresak konektatzeko makineria industrialaren salerosketa-prozesuetan eta loturiko zerbitzuetan.\n‘Espezializazio estrategikoa’ EIBARKO UDALAREN SARI BEREZIA\nFokus: Talentuaren jarraipen eta kudeaketarako plataforma digitala, kirol elektronikoetan espezializatua.\n‘Iñaki Goenaga’ 2021 SARIA\nAIBE Mecánica de Precisión: Enpresa honek tresneria eta makineria berezia diseinatzen eta ekoizten dihardu, baita doitasun handiko piezen mekanizazioan ere.\nBy Bic Gipuzkoa|2021-07-22T16:00:18+02:00July 22nd, 2021|Berriak|


Wifi Sarea | Biblioteca | Deusto\nEuropear Dokumentazio Zentroa\nIkaskuntza eta ikerketa\nIkerketa aurrera eramateko lagungarriak\nOrdenagailu eramangarrien mailegua (Bilboko campusa)\nInprimatu, fotokopiatu eta eskaneatu\nKanpoko dokumentuak erosi/eskuratu\nRafael Moneoren eraikina\nDeustuko Unibertsitateko Liburutegia Rafael Moneo ospe handiko arkitektoak eraiki zuen, eta unibertsitatea berritzeko erronkari erantzuteko guneak ditu\nLiburutegiak teknologia berrien aldeko apustua egiten du, lana, azterketa eta taldeko ikerketa errazten baitute. Horren erakusle da Erreferentzia Gelako eta Mediatekako ordenagailuak eskuragarri egotea, ordenagailuak mailegatzeko zerbitzua, lokalizatzaileak, eta abar.\nLoiola Biltegi Digitalak Deustuko Unibertsitateko eta Loiolako Santutegiko ondare bibliografikoa kontsultatzeko aukera ematen du\n1700 irakurleku baino gehiago\nLiburutegiak 1.743 irakurleku ditu, gune batzuetan banatuta: irakurgelak, taldean lan egiteko gelak, mintegiak, lantegiak eta ikerketa kabinak.\nLiburutegiko toki guztiek dute WIFI konexioa. Konektatzeko, norberak izan behar du haririk gabeko sareetara konektatzeko tresna eskuko ordenagailuan, tabletan edo sakelako telefonoan, eta ziurtatu gaituta dagoela.\nEduroam elkarte akademikoarentzat eta ikertzaileentzat garatutako mugikortasun seguruko mundu mailako zerbitzua da. eduroam gailuan konfiguratutakoan, WIFI konexioa izango duzu mundu osoan dauden erakunde askotan.\nEduroamera lehenengoz konektatzeko, erabiliko den gailuaren (eskuko ordenagailua, tableta, sakelako telefonoa) sarbidea konfiguratu behar da. Konektatzeko argibideak Deustuko Unibertsitateko eduroameko web orrialdean eskuragarri daude. Gailua konfiguratuta, aurrerantzean “eduroam” sarera sartu ahal izango zara, ondoren ageri diren erabiltzaile gakoekin:\nIkasleak eta Liburutegiaren lagunak\nErabiltzailea: OpenDeusto@opendeusto.es-en erabiltzailea (adibidez: juan.lopez@opendeusto.es).\nPasahitza: OpenDeustoko kontuaren pasahitza.\nAdministrazio eta zerbitzuetako langileak eta irakasleak eta ikertzaileak\nErabiltzailea: intraneteko erabiltzailea@deusto.es (adibidez: juan.lopez@deusto.es).\nPasahitza: intraneteko pasahitza.\nOrdenagailu eramangarrietan Eduroamera lehenengoz konektatzeko argibideak\nUDGuest sare bat da, WPA2-PSK segurtasunarekin, gure Unibertsitatea bisitatzen duten gonbidatuek eta eduroam-era konektatzeko arazoak dituztenek sareko konexioa izan dezaten.\nUDGuestera konektatzeko argibideak\nBilboko campuseko direktorioa\nDonostiako campuseko direktorioa\nBilboko campusaTel.: 944 139 419biblioteca@deusto.es\nDonostiako campusaTel.: 943 326 218biblioteca@deusto.es


Weblog de Musikazblai Euskera\n“Soinuaren Erritua” gaur gauean Donostiako Be Bop tabernan\nEscrito por Jaime y leído 6 veces. 9 de Marzo de 2007\nGaur gauean, Donostiako Be Bop tabernan, “SOINUAREN ERRITUA” muntai ikuskizuna proiektatuko da, Ituren eta Zubietako (Nafarroa) Inaute zaharretan inspiratuta. Proiekzio hau, Toya Huercanos dise�atzailea eta Sara Santos argazkilariaren argazkiekin osatua dago eta musika nahasketa Mikel Saldiseren eskutik izango da.\nProiekzio hau Javier Sunen (MOD TIME) diska berriaren aurkezpena, “Lun�tico“, baino lehen eta ondoren izango da, hamabietan izanik kontzertua. Proiekzioaren iraupena, 12 minutukoa izango da, beraz argi ibili ikusi nahi duzuenak!!\nInformazio gehiago: Taupa Produkzioak.


BlizzConlinek Diablo, World of Warcraft eta Overwatchen berritasunak batu ditu - Berriak - Game Erauntsia - Bideojokoak euskaraz\nBlizzConlinek Diablo, World of Warcraft eta Overwatchen berritasunak batu ditu\nLander Unzueta | 2021/02/23 18:00 Berriak\nBlizzarden ekimen digitalak etorkizunera begira garatzen ari diren jokoen berri emateko balio izan du.\nUrtero egin bezala, Blizzardek bere BlizzCon ekimena egin du garatzailearen obra berriak aurkeztu eta berritasunak jakitera emateko. Aurten formatu digitalera igaro dira: BlizzConline izenpean saga berriak albo batera utzi eta dagoeneko jokalarien artean ezagunak diren bideo-jokoen atal berriak nabarmendu dituzte.\nDiablo saga izan da zalantzarik gabe ekimeneko izar nagusia. Bi jokorekin ikusi izan da BlizzConlinean. Lehenik eta behin, joan den urtean iragarritako Diablo IVren pertsonaia mota berria erakusteko aprobetxatu dute: Rogue. Bizkortasuna, hurbileko zein urruneko armak eta era guztietako tranpak bilduko ditu pertsonaia honek; trebezian oinarritutako abileziak izango ditu.\nRogue Diablo IVko laugarren pertsonaia mota da: aurretik Barbaroa, Aztia eta Druida iragarri zituzten arduradunek. Bakoitzak jokatzeko estilo propioa edukiko du.\nSanctuary mundua bost gune handi desberdinetan banatuta egongo da laugarren jokoan: Scosglen, Dry Steppes, Fractured Peaks, Hawezar eta Kehjistan, bisitatuko dituzte jokalariek. Horiek zeharkatzeko zaldiaren gainean ibili ahalko dira, baina garatzaileek kokalekuen bertikaltasuna nabarmendu nahi izan dute. Nola ez, ziegak ere ikusiko dira Diablo IVn; ausazkoak izango dira, prozeduralki sortutakoak. Kokaleku batzuetan etsaien kanpalekuak aurkituko dira. Horiek konkistatuta Sanctuaryko bizilagunei bertan bizitzeko aukera eskainiko zaie, mundua eraldatuz modu horretara.\nHorrez gain beste abenturazale batzuekin topo egiteko aukera egongo da. Jokoak uneoro Interneteko konexioa eskatuko du horretarako, eskala txikiagoko MMORPG baten antza hartuta. Ezaugarri hauei eta gehiagori buruz aritu dira garatzaileak ia ordu erdiko iraupena duen bideoan.\nDiablo IV PC eta kontsoletan estreinatuko da oraindik zehaztu gabeko egun batean; 2022ra itxaron beharko dela dirudi halere.\nBaina Diablo IV ez da Blizzard prestatzen ari den sagako joko bakarra. Dagoeneko Android eta iOSerako iragarritako Diablo Immortalekin batera Diablo IIren birmasterizazioa aurkeztu zuten arduradunek ekimen digitalaren baitan.\nDiablo II Resurrectedek pertsonaien eta etsaien modeloak hiru dimentsioetan berreginda izango ditu, jatorrizko jokoaren bi dimentsioetako spriteak alde batera utzita horrela. 4K-ko bereizmenera jokatu ahalko da, eta argiztapen dinamiko guztiz berria ere edukiko du abentura klasikoak. Animazioak zein soinua hobetzeko lanean dihardute gainera.\nHalere, atal grafiko originalarekin jokatu nahi duenari aukera hori eskainiko diote. Garatzaileek aldarrikatu dutenez, “joko guztiz berria ematen duen arren Diablo IIren jatorrizko sistema eta ezaugarriek bere horretan jarraitzen dute xehetasun guztiekin, baina aldi berean zenbait hobekuntza praktiko gehitu ditugu”.\nVicarious Visions estudioa ari da birmasterizazio hau prestatzen; aurretik Tony Hawk’s Pro Skater 1 + 2 bezalako remakeetan aritu dira. Diablo II Resurrected aurten kaleratuko dute PC, PS5, PS4, Xbox Series, Xbox One eta Nintendo Switcherako.\nWarcraftekin aurrera zein atzera\nWorld of Warcraften jokalariek pozik egoteko hainbat berri jaso zituzten BlizzConlinean.\nAlde batetik, World of Warcraft: Shadowlandsen lehen espantsio handiari buruzko berritasunak eman zituzten Blizzardekoek. Chains of Dominationek askotariko edukiak gehituko dizkio MMORPGari: Korthia, the City of Secrets deitutako kokalekua, raid berriak, ziegak, etsaiak eta ezaugarriak ikusiko dituzte jokalariek hemen, istorioarekin jarraitzeaz gain.\nBestalde, World of Warcraft Classic eguneratzen ere jarraituko dute arduradunek. Burning Crusade espantsio klasikoa jasoko du orain 15 urte jokoak zeukan edukiak errespetatuz. Hau ere aurten kaleratuko da, lehenengo beta ireki bezala ondoren jokalari guztiengana iristeko.\nRol jokoak baino gehiago\nBlizzarden etorkizuna ez dago bakarkako zein hainbat jokalarirentzako rol abenturei begira soilik. Orain bi urte Overwatch tiro jokoaren jarraipenean lanean ari direla jakitera eman zuten, eta ekintza digitala xehetasun berri gutxi batzuk emateko erabili zuten Jeff Kaplan eta bere taldekoek.\nEsate baterako, heroiak pertsonalizatzeko balioko duen talentu sistemari buruz aritu ziren. Pertsonaia bakoitzak erabiltzeko dituen abileziak eraldatzeko bidea izango da. Hainbat heroiren itxura berria erakusteko ere aprobetxatu zuten, eta Sojourn heroi berriaren aurrerapen txiki bat ikus daiteke.\nErroma eta New Yorkeko mapak ezagutzera eman zituzten gainera; Erromakoa Push joko mota berrian erabiliko da. Overwatch 2 PvE partidetara zuzenduta egongo da: hau da, jokalariek kooperatiboki gainditu beharreko mapak izango dira nagusi jarraipenean. Lehen jokoan ikusitako multijokalari partidekin ere jarraituko dute, baina kasu horietan aurreko lana erosita dutenek doan jasoko dituzte eduki berriak; Overwatch 2k ekarriko dituen eduki kooperatiboetara jokatzeko, baina, ordaindu egin beharko da.\nArgitaratze data zehatzik gabe, Overwatch 2 aurten ikustea zaila izango dela dirudi.\nHearthstone karta jokoak bere txokoa eduki zuen ekimenean. Forged in the Barrens espantsioa martxoaren 22an iritsiko da Hearthstonera: 135 karta berri gehitzeaz gain Mercenaries joko mota ekarriko du espantsioak. Hamar bat mertzenarioren istorioak ezagutuko dituzte bertan jokalariek.\nFormatu klasikoa ere itzuliko da karta jokora. 2014an jokoak zituen ezaugarrri berberak edukiko ditu joko mota honek. Ranking eta ordainsari propioak izango ditu gainera, jatorrizko jokoaren karta zerrendarekin batera.\nAzkenik, Blizzard Arcade Collection joko klasikoen bilduma aurkeztu zuten BlizzConlinean. The Lost Vikings, Rock N Roll Racing eta Blackthorne batuko ditu, hiru jokoetan hobekuntzak gaineratuta. Bideo-jokoa dagoeneko estreinatu da PC, PS4, Xbox One eta Switchean.


Bertso bazkaria Legazpiko gaztetxean | Legazpiko Hitza\nBertso bazkaria Legazpiko gaztetxean\n2012/04/28\tKultura\tNork Goierriko Hitza Legazpiko gaztetxeak aurrera jarraitzen du hamabosgarren urtemuga ospakizunekin. Gaur eguerdian bertso bazkaria egin dute. Urretxuko, Zumarragako, Gabiriako eta Ezkio-Itsasoko bertsolariak legazpiarrei batu zaizkie eta herrien arteko pikean aritu dira. Bazkarira jende gehiegi batu ez bada ere, giroa aparta izan da.\nZingiZangoKiroldegia eta front...: Bikuña kiroldegia itxita egongo da abenduaren 21etik urtarrilaren 7ra. Tarte horretan, hainbat garb...\nThe IndezentsThe Indezents berria...: Hemen da bai baina ez helbide honetan. Gonbidatuta zaudete The Indezents berrira! WWW.THEINDEZENTS.C...\nJosu Marotocaricature comission: ...\nGaragardo ahotsaThe Angry Brewery ga...: Bihar (Abenduak 13) The Angry Brewery artisau garagardo enpresak bere garagardoen aurkezpena egingo...Berriketan.info Viewing item 1 to 5 (of 5 items) Ikerne Zarate wrote a new post, Arto-irin artean arnasa eman diote euskarari AEKko ikasleek, on the site Oarsobidasoko Hitza 5 minutes ago\nGabonetako oporren aurreko azken eskola eguna izango dute gaur Xenpelar AEKko ikasleek, eta modu berezian agurtu dute hurrengo urtera arte ikasturtea: taloak egiten.\nUra epeldu eta arto-irin artean eroso Aritz Sorzabal wrote a new post, Axier Jaka: «Zentzua luke Cervantes Akademian gaztelera ez dakien norbait egoteak?», on the site Irutxuloko Hitza 7 minutes ago\nEuskara jakitea ez da beharrezkoa izango Euskararen Aholku Batzordean egoteko; Euskararen Kontseilu Sektorialaren Araudiari hasierako onespena eman dio oposizioak; Bilduk kontra bozkatu du, bi hizkuntza Urola Kostako Hitza wrote a new post, Zarauzko Aritzbatalden igeriketako Gipuzkoako Taldeen Kopa jokatuko da asteburuan, on the site Urola Kostako Hitza 17 minutes ago\nZarauzko Aritzbatalde igerilekuan Gipuzkoako Igeriketako Taldeen Kopa jokatuko da.Larunbatean eta igandean izango dira probak, goizeko eta arratsaldeko jardunaldietan: goizekoak 10:00etan hasita eta arratsaldekoak Ikerne Zarate wrote a new post, , on the site Oarsobidasoko Hitza 36 minutes ago\nLezoko Sarek dispertsio kilometro bakoitza, konpromiso kilometro bihurtzera deitu ditu herritar guztiak. Horretarako, pedal kolpe erronka egingo dute Gurutze Santuaren plazan 11:0etatik 17:00etara.\nNanterren Ikerne Zarate wrote a new post, Kantu jira saioa egingo dute larunbatean, on the site Oarsobidasoko Hitza 43 minutes ago\nSasoi berriko laugarren kantujira egingo dute larunbatean. Betiko moduan, aiton Bordatik abiatuko da 12:00etan eta Kaialde eta Kale Nagusian geldialdiak eginda Gurutze Santuaren plazan amaituko da. Kantu Gaiak\tBereziak\t© Goierriko Hedabideak S.L.


Herrialde askotako eremuetan arrisku larrian bizi dira milioika pertsona | atzerria | GAUR8 - mila leiho zabalik\nHerrialde askotako eremuetan arrisku larrian bizi dira milioika pertsona\nOsasun zerbitzuak, janaria, ura eta bestelako oinarrizko produktuak lortzea beti izaten bada zaila beren etxeetatik ihes egin behar izan dutenentzat, are zailagoa bihurtzen da koronabirusaren mehatxua egunero hazten ari den honetan. Errefuxiatuek ez dute beren burua babesteko ezer. Ezta berriz ihes egiteko aukerarik ere.\nKoronabirusak erabat aldatu dizkigu gauzak, baina lehen ere ezer gabe bizi diren pertsona askorentzat ia ez da ezer aldatu. Oraingoz, behintzat. Diallo Ousseni Burkina Fasoko eremu batean bizi da eta bertan beti bezala daude: urez betetako palankanarik ez dute, ezta xaboirik ere, eta koronabirusaren aurkako prebentzio neurrien arrastorik ez da inon sumatzen. Mundu osoko puntu askotan errepikatzen den egoera da.\n«Edateko urik ez daukagu, eta eskuak garbitzeko eskatu?», galdetu die Oussenik Efe agentziako kazetariei. Berak badu pandemiaren berri, irratian beste konturik ez omen daukate, baina planeta osoan izurriteak eragin duen giro arraroan, errefuxiatu honen inguruan ez dago gauza berririk, betiko baliabide falta kronikoa baino ez.\nOrain urte batzuk Burkina Faso ez zen ageri ere egiten errefuxiatuak dituzten herrialdeen zerrendetan, baina iaz egoera hori erabat aldatu zitzaien. Jihadistak erasoak gero eta maizago egiten hasi ziren eta Burkina Faso hildako gehien dituzten herrialdeen sailkapenean laugarren postuan kokatu zuten. Aldi berean, beren etxeetatik ihes egin behar izan zuten herritarren kopurua ere ikaragarri hazi zen eta 800.000 lagunera iritsi da gaur egun.\nAzken asteotan, gainera, beste marka triste bat hautsi du Sankararen herrialdeak: Afrika Beltzean koronabirusak hildako gehien eragin duen herrialdea da. Besterik ez zuten falta.\nKenyako iparraldean dago Dadaabeko errefuxiatu eremua. Gaur egun 217.000 pertsona bizi dira bertan, baina orain urte batzuk milioi erditik gora iheslari hartzen zituen, munduko eremurik handiena bihurtu arte. Bertan badute ur garbia eta ez zaie xaboirik falta, baina Covid-19ak ez ditu kezkatu ere egiten.\n«Jende asko dago benetan beldurtuta, baina beste batzuek uste dute izurritea hona ez dela inoiz iritsiko hemen sekulako beroa egiten duelako. Beste batzuek, aldiz, esaten dizute beraiek ez dutela inongo arriskurik musulmanak direlako», kontatu du Bapwoch Omot Oman etiopiarrak. Bere herrialdeko hego-mendebaldeko Gambella eskualdetik ihes egin zuen bere familiarekin. Orain 15 urte iritsi ziren Dadaabera.\nTeorian, errefuxiatuek ez dituzte koronabirusak gaixotzeko beste herritarrek baino aukera gehiago. Baina beren bizilekuetan jasan behar izaten dituzten baldintza penagarrien eraginez, iheslarien eremuetan ezin zaio birusari eutsi eta lehenagotik ere beste gaixotasunak zituzten herritar guztiak arrisku larrian bizi dira.\nSomaliako erdialdean dago Galkayo hiria. Bertan gerra ezberdinetatik ihes egindako 30.000 lagun inguru bizi dira. Musulmanak dagoeneko ez dira meskitara elkarrekin otoitz egitera joaten, koronabirusari aurre egiteko, baina gainerako gomendioak ezin dituzte bete: ez dute ez urik ez osasun baldintza egokirik.\nMahamat Seid Mugarik Gabeko Medikuen koordinatzaileak esplikatu du abian jarrita egon beharko luketen neurri prebentiboak hartu gabe daudela oraindik; iheslariek ordaindu egin behar izaten dutela edaten duten ura ere; eta kasu askotan zortzi laguneko familia osoa logela bakar batean pilatuta bizi dela.\n«Nola izango dugu bada gure arteko segurtasun distantzia bat, gela berean hamar-hamabi laguneko bi familia bizi badira? Nola garbitu maizago eskuak, lagun eta egun bakoitzeko bizpahiru litro ur baino ez badituzu? Zer egin daiteke geratzen ziren erietxeak bonbardatu eta suntsitu egiten badituzte, Sirian eta Yemenen gertatu izan den bezala?», galdetu du Jan Egeland Norvegiako Errefuxiatuen Kontseiluko idazkari nagusiak.\nErreskaterako Nazioarteko Batzordeak Japonian duela gutxi koarentenan jarritako “Diamond Princess” itsasontzia hartu du erreferentzia moduan koronabirusaren kutsadura abiadura neurtzeko. 3.711 pertsona zeuden barruan, eta dentsitatea ikaragarria zen. Gobernuz kanpoko erakunde horretako adituek egin dituzten kalkuluen arabera, itsasontzi horretan Txinako Wuhan hirian (pandemiaren sorburua) bertan baino zortzi aldiz bizkorrago zabaldu zen birusa. Beraz, Bangladeshko Cox’s Bazareko errefuxiatu eremuan kutsadura tasa larriagoa izango da, bertan itsasontziko dentsitatea bikoiztu egiten dute-eta. Eta are larriagoa Greziako Moriako eremuan, Erreskaterako Nazioarteko Batzordeko adituen arabera bertako dentsitatea oraindik altuagoa baita. «Erresistentziarako gaitasuna duen iparraldean egoera oso txarra bada, hamar aldiz okerragoa izan daiteke hegoalde hauskorrean», Jan Egelandek adierazi duenez.\nLaurent Yves Saugy Nazioarteko Gurutze Gorriko eledunarentzat, erabateko hondamendia izango litzateke Burkina Fasoko errefuxiatuen artean koronabirusa agertuko balitz. «Eremu horietan kutsadura ehun aldiz okerragoa izango da, batzuek izarpean pasatzen baitute gaua, edo suntsitutako eskolen hondakinen artean, behin-behineko ostatua eraiki arte», azaldu du Saugyk, horrenbesteko kezkak aditua bera gaixotuta daukala onartu aurretik. «Kaya hirira bat-batean 80.000 pertsona iristean, urruntze sozialari eustea ez da batere erraza. Medikuen laguntza lortzea birusa hasi baino lehen ere oso zaila izaten zen errefuxiatuentzat. Pentsa nola dauden gauzak orain, koronabirusarekin», erantsi du Gurutze Gorrikoak.\nArratsaldeko zazpiak dira Dadaaben. Kenya osoan bezalaxe, etxeratzeko agindua ezarri da koronabirusari eutsi nahian. Bapwoch Omot Omanek esan du gauez ez dela kalean inor ikusten, baina jendea oraindik elkartu egiten dela futbolean aritzeko, otoitz egiteko edo lagunekin tea hartzeko. «Dadaabeko eremuan bizi ziren langile humanitarioetako batzuk beren etxeetara joan dira, familiarekin egotera. Oso gutxi geratu dira hemen», kontatu du errefuxiatu etiopiar beteranoak.\nBerak itzultzaile lanak egin izan ditu Nazio Batuentzat. Azaldu duenez, erakunde askok alde egin zuten orain egun batzuk, errefuxiatuekin sinatuta zituzten kontratuak berritu gabe. Orain okerrago daude iheslariak, zuten diru iturri bakarra galdu egin dute-eta.\nMunduko gobernu gehienek herritarren mugimenduak mugatu egin dituzte pandemiari eutsi nahian, baieztatutako kasuak milioika zenbatzen ari diren honetan. Joan den asteazkenean Johns Hopkins AEBetako Unibertsitateak eman zituen datuen arabera, egun horretan hautsi zen bi milioi kutsatuko marka. Lehen milioira hamabi egun lehenago iritsi ginen. Planeta osoan 128.000 lagunetik gora hil dira pandemiaren eraginez (asteazkeneko datua), iturri horrek jakinarazi duenez.\nDatu horiek ikusita, ez da harritzekoa zenbait lekutan nazioarteko hegaldi ugari debekatu izana, mugak ixtea, herritarrak etxetik atera gabe edukitzea... hartu diren neurrietako batzuk aipatzeagatik. Ondorioz, nazioarteko erakundeek errefuxiatuei laguntzeko abian jarrita zituzten zenbait programa bertan behera utzi dituzte. Zirujau eta bestelako espezialista batzuk ez dituzten herrialdeetan, atzerritarren laguntza izaten dute normalean, baina egungo egoeran kasu askotan herrialdera iritsi ezinik geratzen dira.\nErrefuxiatuekin lan egiten duten erakunde gehienek bertako langileak ere izaten dituzte, baina horiei ere asko kostatzen ari zaie etxetik lanera joatea: «Bide guztiak itxi egiten dituzte eta langile humanitario gehienak eremuetatik kanpo bizi dira. Kontrol horiek pasa ahal izateko salbuespenak, ibiltzeko baimenak, behar ditugu», eskatu du Jan Egeland Norvegiako Errefuxiatuen Kontseiluko idazkari nagusiak.\nErrefuxiatu eremuetan hornitzaileak kale egiten hasiak dira. Horrela hitz egin du Galkayoko Mahamat Seid Mugarik Gabeko Medikuen koordinatzaileak: «Aurreikusten dugu datozen egunetan arazoak hasiko zaizkigula, gure betiko hornitzaileek materiala inportatzea lortzen ez badute, gure jarduera egin ezinik geratuko baikara».\nMatshidiso Moeti Osasunaren Mundu Erakundeko Afrikarako zuzendariak orain aste batzuk «pasabide humanitarioak» eratzeko eskatu zuen, osasun langileek behar duten materiala, larrialdietakoa eta medikuen ekipoak, beharra dagoen lekuetara arazorik gabe irits dadin, edozein herrialdek eskatuta ere.\n«Osasun sistema osoa belauniko dago»\nJihadisten eta Burkina Fasoko Armadaren arteko borrokek ez dute etenik. Ez dago erasorik gabeko egunik, Isabelle Defourny Mugarik Gabeko Medikuen eledunak kontatu duenez. Gerra horri erantsi behar zaio bestelako indarkeria: lapurretak, mendekuak… «Baldintza horietan, nola mugatu indarkeriatik ihes egiten duten herritarren mugimendua? Tiroka hiltzeko beldurrez bizi den lagun bati, nola eskatu birus batengatik etxean geratzeko?», galdetu du. «Osasun sistema osoa belauniko dago», dio Defournyk, Burkina Fasoko egoera deskribatzeko. Medikuaren irakurketaren tankerakoa herrialde askotan egin daiteke. Errefuxiatu guztien %80 herrialde pobreetan bizi dira, oraingoz pandemiak gutxien kaltetutako lekuetan. Guztiek ezaugarri bera dute: izurriteari aurre egiteko baliabide falta. Gobernu eta erakunde askok ez dute ezer baztertzen, ezta aukerarik okerrena ere. Programa ugari geldiarazi dute, pandemiari aurre egin ahal izateko. Hala ere, Sahel probintziako Djibo herrian itxaropen bakarra dute: «birusa hona ez iristea», Emmanuel Bamogo bertako kazetariak esan duenez.\nLibano txikian erregistratu gabe bizi diren siriarren eta palestinarren tragedia iragarria\nLibano da bere lurraldean proportzionalki errefuxiatu gehien hartzen dituen herrialdea. Hamarkadak bertan egin dituzten milioi erdi palestinarrei, milioi eta erdi siriar erantsi zaizkie azken urteotan. Nazio Batuek egindako txostenen arabera, herrialdean bizi diren lau lagunetik bat iheslaria da. Siriarren kasuan, 1,5 milioi lagun bizi dira ondoko herrialde txikian eta horietako %40 erregistratu gabe daude Nazio Batuen agentzian eta, ondorioz, ez dute laguntzarik jasotzeko biderik: ez dirurik ez elikagairik. Duela gutxira arte, zerbitzu medikoak ere ukatzen zizkieten.\nJalid Malitek 41 urte ditu eta orain zortzi Siriatik ihes egin beharra izan zuen. “The Independent” egunkariari kontatu dionez, «erregistratu gabe daudenek ez dute inolako laguntzarik eta erabat etsita daude».\nLibanon pilatuta bizi diren errefuxiatuek ez dute sektore askotan lanik egiteko aukerarik eta medikuarengana joateko ere beste edonork baino oztopo gehiago gainditu behar izaten dituzte.\nPandemia Libanoko itsasertzera iritsi aurretik, herrialdeak sekulako arazo finantzarioak zituen, krisi politiko kronikoa ahaztu gabe. Sistema goitik behera aldatzearen aldeko manifestariek ere mobilizazio ugari egin dituzte urteotan, azken boladan desagertu egin badira ere.\nKoronabirusaren amesgaiztoa hasi aurretik, Munduko Bankuak kalkulatzen zuen 2020. urtea amaitu aurretik, erabateko pobrezian herritar guztien %40 inguru egongo zirela. Libanoko bertako ekonomialariek uste dute aurreikuspen horiek optimistegiak zirela orduan eta izurritearen eraginez itxiko diren enpresak kontuan hartuta, pobrezia tasa ikaragarri igoko dela. Tasa negargarri hori baino larriagoa zuten jada errefuxiatuek izurritearen aurretik. Nazio Batuetako adituek egin dituzten azterketen arabera, Libanon bizi diren lau siriarretik hiruk erabateko pobrezian bizi behar du. «Krisiak mundu osoa kolpatu du lehen aldiz eta oso gutxi daude guri laguntzeko moduan», adierazi du errefuxiatu palestinar batek.\nIman Huseinek 29 urte ditu eta Beirut hiriburuko hegoaldean dagoen Shatilako eremuan bizi da gaur egun, Damaskoko Yarmukeko eremutik ihes egin ondoren. Zazpi hilabeteko haurra du besoetan. Koronabirusari aurre egiteko ezarri diren oztopoak direla-eta, beldurtuta bizi da, umea gosez hilko ote zaion. «Nik ez daukat Nazio Batuen dokumentaziorik eta nire senarrak ere ez. Ondorioz, ezin dugu ezer egin, ez lanik egin ez herrialdean mugitu, elikagai laguntza lortzeko besterik ez bada ere –jakinarazi du palestinarrak–. Hau guztia etorri aurretik borrokan denbora asko egin dugu, baina orain benetan ikaratuta gaude. Umeak zazpi hilabete baino ez ditu. Ez dakit egoera honetatik bizirik nola aterako garen».\nSomaliako Galkayo hirian 30.000 errefuxiatu bizi dira. Musulmanak ez dira meskitara joaten, koronabirusari aurre egiteko, baina gainerako gomendioak ezin dituzte bete\n«Zer egin daiteke geratzen ziren erietxeak bonbardatu eta suntsitu egiten badituzte, Sirian eta Yemenen gertatu izan den bezala?», galdetu du Jan Egeland idazkari nagusiak\n«Eremuotan kutsadura ehun aldiz okerragoa izango da, batzuek izarpean pasatzen baitute gaua, edo hondakinen artean, behin-behineko ostatua eraiki arte», azaldu du Saugyk\nAsteazkenean Johns Hopkins Unibertsitateak eman zituen datuen arabera, egun horretan hautsi zen bi milioi kutsatuko marka. Lehen milioira hamabi egun lehenago iritsi ginen


Someș ibaiaren hondamendia | Drina Zubia Kultur Elkartea\nIbaiaren parte hau XXI. mende hasieran gertatutako hondamendi ekologikoaz salbatu zen. Horri esker arrantzaleak patxadaz belarretan eserita ikusi daitezke arrairen batek noiz helduko zain. Baia Mareko Someș ibai arro nagusiak ordea, oso bestelako patua izan zuen. Maramureș eskualde idilikoaren hiriburuko ibai korronteak zianuroz beteta jaiki ziren 2000ko urtarrilaren 31an. Aurul atzerriko konpainiak ibaira 50 eta 100 zianuro tona inguru isurtzen utzi zituen. Metal pisutsuez osatutako nahasketa hiltzaile hori hilabete luze batez Someș, Săsar, Lăpuș, Tisa eta Danubio ibaietatik barreiatu zen Itsaso Beltzera heldu baino lehenago. Gertaera hura bat-batean ehunka animaliaren heriotza ekarri zuen. Milurtekoak dituen ibai ekosistemak mututu egin zuen gizakiaren esku-sartzeak. Milaka ere izan ziren edateko urik gabe geratu ziren pertsonak Bulgarian, Errumanian, Hungarian, Serbian edota Ukrainan.\nTamalez, munduan gertatu diren beste hain beste hondamendi ekologikoetan bezala zenbait agintari politikoek ahaztua dute jada sigi-saga hiria zeharkatzen duen zera berde horretan gertatuko amesgaiztoa. Ahaztutako gertaerak errepikatzea baina gauza ikaragarriagorik ez da.\nPosted by slobuzenja in Bideoak, Bulgaria, Errumania, Historia, Serbia\nTagged: Baia Mare, Cluj-Napoca, hungaria, Koloszvàr, Lăpuș, Someș, Săsar, Tisa, ukrania\n← Serbiarrak Ukrainan Miloš Crnjanskiren begietan\nLoreen Etxea: Josip eta Jovanka Brozen mausoleoa →


Txantxibirin, txantxibirin… - - Alea.eus\nIñaki Lazkano 2015-07-23 02:00\n“…gabiltzanian Elorrioko kalian, hamalau atso tronpeta jotzen zazpi astoren gainian. Astoak ziren txiki-txikiak, atsoak berriz kristonak. Nola demontre konpontzen ziren zazpi astoren gainean…”\nEzin jakin atsoak nola konponduko ziren baina asto koitaduek ez zuten oso ondo pasako!\nOhitura zaharra izan da Euskal Herrietako, eta besteetako, jai guztietan besteren bizkar ondo pasatzea. Beti ahulenari barre, zatarrenari burla eta “normal” ez zenari trufa. Horrela eraiki ditugu maiz gure jaien inguruko tradizioak.\nEzin onartuzkoa beharko litzateke jaietan inoren lepotik ondo pasatzea. Berdin dio bi edo lau hankako animalia izan. Gasteizko hiritarrok eta Blusen eta Nesken batzordeak hausnarketa egin beharko genuke gai honen inguruan; erabaki beharra daukagu zein baloretan hezi nahi ditugun hurrengo belaunaldiak, zein balorekin osatu nahi ditugun gure jaiak.\nAnkerkeria, edozein adierazpide duela ere, onartezina da jaien egitarauan, ankerkeriak ezin dezake zita izan egun eta ordu zehatz batean.\n- Zer, geratuko gara halako egun eta besteko ordu zehatz batean krudelak izateko?\nLarunbat honetan, Santiago egunean, horrelako zita bat izango da Gasteizko Andre Mari Zuriaren plazan eta inguruetan. Asto gaixoak morrosko arlotez gainezka lasterketa lotsagarri batean aritu beharko dira.\nIzan dadila aurtengoa azkena, erakuts diezaiegun Euskal Herrietako beste jai eragileei tradizio okerrak, ankerrak, aldatu edo desagertaraz daitezkeela eta gai garela hausnarketa eginez eta imajinazioa landuz gure jaiak hobetuko dituzten alternatibak aurkitzeko.\nZer iruditzen asto beharrean, lasto gaineko lasterketa egiten badugu?


Vazquez, inoiz baino babes zabalagoarekin - Mundua - Berria\nVazquez, inoiz baino babes zabalagoarekin\nUruguaiko presidente izango da berriz Vazquez, bozen %53,5 jasota.\nEkonomia bide onetik doa, baina hezkuntza sistema hobetzea izango du erronka nagusia\nVazquez garaipena ospatzen. Atzealdean, Raul Sendic, haren presidenteordea izango dena. IVAN FRANCO / EFE\nEzustekorik ez da izan Uruguain, eta lehen itzuliko emaitzek iragarri eta ondorengo inkestek berretsi moduan, Frente Amplioko (FA) hautagai Tabare Vazquez nagusitu da presidentetzako bigarren itzulian. Tarte handiarekin, gainera; 12,5 puntu, hain justu. Bozen %53,5 jaso ditu ezkerreko koalizioko presidentegaiak. Zentro eskuineko Alderdi Nazionaleko Luis Lacalle Pou boto-emaileen %41ek babestu dute. 1996an hauteskunde sistema aldatu zutenetik presidente batek jasotako babesik handiena erdietsi du: 1.206.105 boto, haren aurkariak baino 300.000 gehiago.\nAste honetan iragarriko du Vazquezek gobernuaren osaera, nahiz eta dagoeneko aurreratu Danilo Astori egungo presidenteordea Ekonomia ministro izango dela. Jose Mujica alderdikidearen eskutik jasoko du aginte makila hurrengo urteko martxoaren 1ean. 2010eko rolak ordezkatuko dituzte, orduan Vazquezen testigantza hartu baitzuen Mujicak. Konstituzioak bi legealdi jarraian egitea debekatzen du. 2020. urtera arte presidente sozialdemokrata izango du Uruguaik, hamabost urtez jarraian.\nOrain 34 urteko gertakari bati erreferentzia egin dio Vazquezek ospakizunetan. Izan ere, 1980ko azaroaren 30ean militarrek eta eskuinak proposatutako konstituzio erreformaren inguruko erreferendumean ezezkoa nagusitu zen. Presidente hautatuaren esanetan, orduan bezala, igandean herritarrek demokrazia aukeratu zuten. «Uruguaitarrok baietz esan diogu askatasun eta eskubide gehiago izateari, demokrazia hobetzeari eta garapen ekonomiko, sozial eta kulturalari». Herritarrei galdegin die laguntzeko, eta bidean eginiko okerrak jakinarazteko. «Zuekin nahi dugu gobernatu. Gida gaitzazue. Ez gaitzazue bakarrik utzi».\nLagungarri izango zaio parlamentuko bi ganberetako FAren gehiengoa hitzemandako programa goitik behera betetzeko. Herrialdeko azpiegiturak hobetzea —batez ere portuak eta trenbideak— eta zaintzen sistema nazional bat sortzea izan dira kanpainaren bi ardatzak. Halaber, segurtasuna bermatu nahi du, eta bost urtean lapurretak %30 jaisteko konpromisoa hartu.\nBaina hezkuntzaren ingurukoa izango da, ziurrenik, haren buruhausterik handiena. Mujicaren porrotik esanguratsuena izan da, hark hala onartuta. 2012ko PISA azterketan, Uruguaik 2003. urtetik jasotako emaitza kaskarrenak lortu zituen. Vazquezek hezkuntza indartzeko neurri sorta proposatu du; besteak beste, beka programa zabaltzea eta Hezkuntza Ministerioaren aginpidea sendotzea.\nMujicaren neurri eztabaidatsu bat ere kudeatu beharko du hurrengo presidenteak. Harrabots handia eragin du AEBetako Guantanamo basetik bost preso hartzeko erabakiak, AEBekiko mendekotasuna erakusten duelakoan.\nHorrez gain, FAko barne borrokak baretzen lan izango du. Ezkerreko alderdi askok osatzen dute koalizioa, baina Vazquez ez dago horietako inorekin bereziki identifikaturik. Urte asko eman ditu alderdiko buruzagitzatik kanpo, ez horrek ez dio batere lagunduko. Iraganean ere trabak jarritako sektoreei gailendu beharko zaie. Dagoeneko izan ditu lehen ika-mikak alderdikideekin, norekin eta Mujicarekin. Presidente kargua uztean, senatari gisa jarraituko du.\nIzan ere, lanbidez onkologoa da Vazquez, eta ezaguna da tabako enpresa handien aurka abiatutako gurutzadagatik. Horregatik, ez dator bat Mujicak orain gutxi onartutako marihuana arautzen duen legearekin. «Sinesgaitza da kalamua botiketan salgai egotea».\nHalere, herrialdea egoera onean dela hartuko du agintea Vazquezek, FAren azken hamar urteetako lorpenak nabarmenak baitira, oposizioko hautagai Lacalle Pouk berak onartzeraino. 2002ko banku sistemak eragindako krisia irauli du herrialdeak FAren gobernupean, eta milioi bat biztanle txirotasunetik atera dira. Ekonomia osasuntsu bat kudeatuko du Vazquezek; inoizko langabe tasarik apalena du herrialdeak (%6,7), eta Uruguaiko buruko BPG tasa Latinoamerikako handiena da. Hein handi batean, Vazquez beraren kudeaketaren ondorioz. Bestalde, Mujicaren energia berriztagarrien alde eginiko apustuak elektrizitatea merkatzea lortu du. Hori gutxi balitz bezala, apenas entzun diren ustelkeria kasuak haren agintaldian.


Sopelako Udala - Kirol Klubak\nSopelan mota guztietako kirol klubak daude. Hona hemen klub hauen zerrenda bat.\nTalde hau 2001. urtean jarri zan martxan, Sopelana Udaletxeko Kultur departamentuak antolatutako ikastaroei jarraipena emanez. 2001 urtetik aurrera 40 partaide izatetik gaur eguneko 100 partaide izatera heldu gara.\nIkastaroak ordutegia eta leku desberdinetan egiten dira; taldeak bai adin eta ezaguera mailan era askotako partaideek osotzen dute, horrela irakaskuntza hobetuz.\nTai Txi erakustaldi anitz egiten dira herriko jaietan, herritarren artean jarduera hau sakabanatzeko asmoz.\n2004-ko Otsailaren 1-ean sortutako kluba. Klub honeen sorrera Sopelanako Udaletxearekin adostua izan da, izena jartzea euren esku izan delarik.\nKlub-aren izena: Sopelanako Moreaga Ugerzaleak I.T\nMoreaga: Abadesolo uval polikiroldegia aurkitzen den cunea da.\nUgerzaleak: Bizkaieraz, igeriketa maitatzen dutenak.\nEdozein entitateren sorrera erkidego bakoitzeko legediaren araberakoa izando da.\nKlub baten sorrerak lanerako prest dagoen jende talde bat behar du, igeriketa maite duen jendea kasu hontan, eta inongo kasuan lukratzeko interesdunak\nD´ARCO, Uztai tiraketa Klub-a, 1993-ko Otsailaren 23-an Jesús HERNANDEZ HERNANDEZ notario jaunaren aurrean sortzen da. Akta honen bitartez G-48629687 IFZ zenbakia ezarri zan eta Trauko zeharbidea, 5º zenbakia, Bilbo lege egoitza lez. Gaur egun Sopelanan aurkitzen da.\nKlub honen egitura lau atal hauetan berezitu da:\nELBARRI KIROLARIEN ATALA\nGure bazkideen artean Uztai tiraketa arloko Espainiar Federazioko elbarri fisikoen koordinatzaile nagusia dugu. Pertsona honek bere eskarmentu eta ezagupena jartzen du.\nSopelanako Kurene Pilota Kirol Elkartea 2003 Apirilean pilota sopeloztarra aldatzeko helburuaz jaio zen. Zuzendaritza batzorde barrian lan egiteko gogo eta erronka berriei aurre emateko pelotarekin zerikusia zuten pertsona gazteak sartu ziran.\nGure helburua, gazteak ahal den eta arien kirol honetarako duten zaletasuna handitzea da, ahal den eta Txapelketa guztietan parte hartu dezaten, eta batez ere pertsona moduan hezitzea. Pilotazale eta pertsona edo lagun txarra izatea ez dago gure ideien barnean. Pilota kirol sinple bat baino gehiago da.\n70. hamarkadan, eskualde barnean egiten diren lehiaketetan parte hartzen zuten bi futbol talde zegoen.\nTalde horietako batek egindako futbol itxurosoa eta federatutako txapelketa batean jolasteko gazteek zuten egonezina zela eta, bi talde horietatik sortutako taldea izen emoten da, eskualdeko txapelketak laburregiak egiten bait zirelako.\nUrko futbol zelaian\n- Erregionaleko ohorezko maila\n- Bigarren mailako erregionala\n- Emakumezkoen erregionala\n- Gazte preferenteak\n- Bigarren gazteak\n- Ohorezko mailako kadeteak\n- Bigarren mailako kadeteak\n- Haurren lehenengo maila\n- Haur eskolak\n- A alebinak\n- B alebinak\n- Areto futbol taldea\n- Emakumezkoen bigarren mailako erregionala.\n- Gizonezkoen bigarren mailako erregionala.\n- Emakumezkoen bigarren maila.\n- Gizonezkoen autonomikoak.\n- Gizonezkoen lehenengo mailako juniorrak.\n- Emakumezkoen lehenengo mailako juniorrak.\n- Emakumezkoen lehenengo mailako kadeteak.\n- Gizonezkoen bigarren mailako kadeteak.\n- Txirrindularitza web-a.


Consumo responsable » Testuinguratu archivos | Consumo responsable\nKontsumo arduratsuari buruzko aurkezpena gazte-taldeentzat\n5 martxoa, 2013 admin\nOndoren, Zentzuz Kontsumituk kontsumo arduratsuari buruz prestatu duen aurkezpena eskaintzen dizuegu. Informazioaren aldetik zein, aldi berean, alde jolasgarritik gai hori landu nahi duten gazte-taldeentzat egina da bereziki.\nZergatik kontsumitzen dugu?\n10 urtarrila, 2013 admin\nKontsumo kontziente, arduratsu eta eraldatzailearen gaineko orientabide didaktikoak Euskadin, genero ikuspegiaren abiapuntutik Orientabide didaktikodun gida hau, SETEMeko eta txostenaren talde egilearen arteko tailer prozesu eta berrikuspenetatik sortu da, esker onen atalean aipatu elkarte eta pertsonen ekarpenak ahaztu gabe. Kontsumoa eta bizimodu ezberdinei buruzko hezkuntza esku-hartzeen diseinuak berak dakarren aurretiko hausnarketarako inguru egokia izan daiteke, jokabide […]\nEzagutzen al dituzu zure kontsumoaren ondorioak?\n24 azaroa, 2012 admin\nGure eguneroko ekintzek, batzuetan hutsalak edo garrantzirik gabeak iruditzen zaizkigun arren, ekonomian, giza eskubideetan eta ingurumenean eragina izaten dute. Eguneroko ekintza hauetako bat kontsumitzea da. Egunero kontsumitzen ditugu jangaiak, ura, energia, arropak, etab. Gainera, produktu aukera zabala daukagu, nahi duguna hautatzeko. Baina egiaz ba al dakigu zer lehengai erabiltzen diren produktu horiek egiteko? Zein baldintzatan […]\n19 iraila, 2012 admin\n15 urria, 2011 admin\n18 abendua, 2010 admin\nEtxeko eta Zainketetako Emakume Langileak Borrokan\nHemen eta han, feministak, baserritarrak eta elikadura burujabetzaren aldeko borrokalariak. Paraguai eta Euskadiko emakume baserritarren arteko elkarrizketak, datorren Urriaren 24an Bioalai egoitzan\nBionekaraba, nekazaritza ekologiko azoka, datorren urriaren 6an Foru Plazan\nTokiko produktuen azokan datorren igandean Abetxukun Elikaduraren XII. Gizarte Topaketan


Tourtrol - Wikipedia, entziklopedia askea.\n43° 04′ 09″ N, 1° 47′ 54″ E / 43.0692°N,1.7983°E / 43.0692; 1.7983Koordenatuak: 43° 04′ 09″ N, 1° 47′ 54″ E / 43.0692°N,1.7983°E / 43.0692; 1.7983\nCoutens, Dun, Manses, Rieucros, Teilhet eta Viviès\n298 (2017ko urtarrilaren 1a)\n152 (%51) 146 (%49)\nTourtrol (frantsesez eta ofizialki: Tourtrol) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 257 biztanle zituen.\n2007an Tourtrol udalerrian erroldatutako biztanleak 242 ziren. Familiak 85 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren, 41 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 102 etxebizitza zeuden, 89 familiaren etxebizitza nagusia ziren, 8 bigarren erresidentzia ziren eta 4 hutsik zeuden. Etxebizitza guzti hauek 101etxeak ziren. 89 etxebizitza nagusietatik 78 bere jabearen bizilekua ziren, 9 alokairuan okupaturik zeuden eta 2 doan lagata zeuden; 1ek gela bat zuen, 5 etxek hiru zituzten, 24 etxek lau zituzten eta 59 etxek bost zituzten. 73 etxek euren parking plaza propioa zuten azpian. 32 etxetan ibilgailu bat zegoen eta 54 etxetan bat baino gehiago zituzten.\nTourtrol udalerriko biztanleria-piramidea 2009an .\n2007an lan egiteko adina zuten pertsonak 147 ziren, horien artean 109 aktiboak ziren eta 38 inaktiboak ziren. 109 pertsona aktiboetatik 99 lanean zeuden (56 gizon eta 43 emakume) eta 10 langabezian zeuden (5 gizon eta 5 emakume). 38 pertsona inaktiboetatik 11 erretiraturik zeuden, 11 ikasten zeuden eta 16 "bestelako inaktibo" gisa sailkaturik zeuden.\n2009an Tourtrol udalerrian 94 unitate fiskal zeuden, 253,5 pertsonek osaturik. Pertsona bakoitzeko diru-sarrera fiskalaren mediana urteko 17.482 euro zen.\n2007an zeuden 10 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 1 informazio eta komunikazio enpresa zen, 1 higiezinen enpresa zen, 2 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 funeraria zen, 2 igeltseroak, 1 iturgina, 1 eraikuntza enpresa, 1 ile apaindegia eta 1 higiezinen agentzia.\n2000. urtean Tourtrol udalerrian 8 nekazaritza-ustiategi zeuden, 321 hektarea erabiltzen.\nViviès (1,3 km)\nCoutens (2,3 km)\nTeilhet (3,1 km)\nRieucros (3,2 km)\nBesset (3,3 km)\nManses (3,7 km)\nVira (3,8 km)


2021ko maiatzak 07, ordua: 15:00\nData eta ordua: ostirala, 2021ko maiatzak 07, ordua: 15:00 ordu ofiziala\nEstazioa aukeratu 9 Águilas : 9 km/h : Hego-mendebaldea Mazarrón : 7 km/h 15 Cartagena : 15 km/h : Hego-ekialdea San Javier (La Manga) : 12 km/h Fuente Álamo de Murcia : Estazioa geroratutako denboran. Último dato disponible de las 00:00 17 Torre-Pacheco : 17 km/h : Hegoa 19 San Javier Aeropuerto : 19 km/h : Hego-ekialdea Moratalla : Estazioa geroratutako denboran. Último dato disponible de las 00:00 9 Caravaca de La Cruz : 9 km/h : Ekialdea Calasparra : 5 km/h Bullas : Estazioa geroratutako denboran. Último dato disponible de las 00:00 Jumilla : 5 km/h 2 Cieza : 2 km/h : Ipar-mendebaldea Archena : Estazioa geroratutako denboran. Último dato disponible de las 00:00 Mula : 8 km/h 8 Murcia : 8 km/h : Hegoa Caravaca de La Cruz, Los Royos : Estazioa geroratutako denboran. Último dato disponible de las 00:00 Lorca, Zarcilla de Ramos : 9 km/h 13 Lorca : 13 km/h : Hegoa Puerto Lumbreras : Estazioa geroratutako denboran. Último dato disponible de las 00:00 Totana : 12 km/h Alhama de Murcia : 10 km/h Molina de Segura : 9 km/h Abanilla : Estazioa geroratutako denboran. Último dato disponible de las 00:00 4 Yecla : 4 km/h : Mendebaldea Yeste, Embalse Fuensanta : Estazioa geroratutako denboran. Último dato disponible de las 00:00\tYeste : Estazioa geroratutako denboran. Último dato disponible de las 00:00\t6 Hellín : 6 km/h : Hegoa Tobarra : Estazioa geroratutako denboran. Último dato disponible de las 00:00\t7 Baza : 7 km/h : Iparra Vélez Blanco - Topares : Estazioa geroratutako denboran. Último dato disponible de las 00:00\tAlbox : 20 km/h : Ekialdea\t12 Huércal-Overa : 12 km/h : Hegoa Orihuela : 6 km/h : Hego-ekialdea\t6 Pinoso : 6 km/h : Hegoa Rojales : 20 km/h : Ekialdea\tFontanars dels Alforins : Estazioa geroratutako denboran. Último dato disponible de las 00:00\tVillena : 7 km/h : Hego-mendebaldea\tNovelda : Estazioa geroratutako denboran. Último dato disponible de las 00:00\tElche/Elx : Estazioa geroratutako denboran. Último dato disponible de las 00:00\t21 Alicante-Elche Aeropuerto : 21 km/h : Ekialdea 14 Alicante/Alacant : 14 km/h : Ekialdea Benidorm : 12 km/h : Ipar-ekialdea\t6 Alcoy/Alcoi : 6 km/h : Ekialdea


Nafarroa. Zerrenden kudeaketarako araudi berriaren aurrean prentsa oharra. | Steilas\nEPE 2018 Bigarren hezkuntza eta Lanbide Heziketa\nNafarroa. Zerrenden kudeaketarako araudi berriaren aurrean prentsa oharra.\n:: Kategoriak: Berriak, hezkuntza, Nafarroa, Ordezkoak Nafarroa, Prentsa Oharrak, Publikoa Nafarroa :: Etiketak: interinos, kontratatuak, nafarroa, navarra\nINTERINOEN EGONKORTASUNAREN ALDE, LEHENTASUNEZKO ZERRENDARIK EZ!\nZerrendak kudeatzeko egungo araudiak (55/2016 Foru Agindua) hasieratik ekarri ditu arazo ugari ezartzeko garaian (larriena zerrendetatik 2.500 irakasle baino gehiago kanporatzea pedagogia tituludunak ez izateagatik; gainera, agindu hori zuzendu eginen da) eta sindikatuen iritzien aurka onetsi zen. Horregatik, zenbait sindikatuk behin eta berriz eskatu dugu aipatu foru agindua aldatzea.\nUztailaren 5eko 337/2017 Epaiak foru aginduaren 3. eta 4. artikuluak baliogabetu zituen, araudia behar bezala ez justifikatzeagatik, eta eraginik gabe utzi egungo kontratazio zerrendak. Nafarroako Gobernuak errekurritu zuen epaia Kasazio Auzitegiaren aurrean. Departamentuak asmoa zuen errekurtsoaren ebazpenaren zain egoteko; STEILASek eta beste sindikatu batzuek, ordea, eskatu zioten auzitegiaren erabakiaren zain ez egoteko eta, 2018ko oposizioak baino lehen, araudia aldatzeko. Departamentuak iradokizuna onartu eta itxurazko negoziazio bati ekin zion: proposamenak eskatzea sindikatuei eta gero zirriborro bat prestatzea proposamen haietako bakarrik ere jaso gabe.\nSTEILASek bidali zuen proposamen bat zerrendak kudeatzeko, “zerrenda integratua” izenekoa, oso ezaguna, Parlamentuan, ikastetetxeetan eta hedabideetan aurkeztu baitugu eta kontseilariak berak aipatu baitu maiz irteera egokia bezala. Bertan proposatzen dugu hautaprobak eta zerrenden kudeaketa bereiztea (nahiz eta baremoan puntuak eman oposizioko azterketak gainditzeari, merezimendu gisa) eta zerrenda fosilak ezabatzea. Horrela, denek parte hartuko lukete dituzten gaikuntza/espezialitateekin, hizkuntzako edo beste modu bateko profilekin.\nEzusteko handia hartu genuen Departamentuak aldaketaren zirriborroa bidali zigunean. Izan ere, sarreran justifikatzen da lehentasunezko zerrendetara itzultzea. Zerrenda horiek UPN/CDNren gobernuak inposatu zituen sindikatuen nahiaren aurka, 60/2009 Foru Aginduaren bidez. Bidegabekeriak oinarri du epaia (Gobernuak berak errekurritu duenan), non esaten den Hezkuntza Departamentuak badituela eskumenak kontratazio zerrenden kudeaketarako araudia osatzeko baina, Nafarroako Foru Komunitateko administrazioaren beste sektore batzuetan, ezarri eta mantendu dutela lehentasunezko zerrenden sistema eta, kasu honetan, aldaketa ez dela behar hainbat justifikatu. Oroitarazi behar dugu sistema hau Hezkuntzan soilik egon zela indarrean 2009tik 2016ra.\nEz dakigu administrazioak zer argudio erabili duen kasazio errekurtsoan, baina begi bistakoa da hezkuntzako zerrenden kudeaketarako eredu bila bagabiltza, beste hezkuntza sistema batzuk aztertu beharko direla (bakarrik egon baitziren indarrean aldi baterako, Nafarroan bezala), ez Osasunbidearen edo Foruzaingoaren ereduak, alegia. PPren gobernuen agintaldian, zenbait lurraldetan, indarrean egon ziren lehentasuneko zerrendak, baina aldaketaren gobernuek laster hitzartu zuten sindikatuekin araudiaren aldaketa. Beraz, interinoei egonkortasun handiagoa eman zitzaien eta, ondorioz, baita ikastetxeetako plantillei ere.\nLarria da interinoen egoera Nafarroan. Interinitate tasa %30 baino askozaz handiagoa da, eta hurrengo urteetako LPE berezietan eskaintzen diren lanpostuekin, xede gisa ezarria dagoen %8tik hagitz urrun geldituko dira. Milaka irakasle kontratatzen dituzte urtero lanpostu huts iraunkorrak betetzeko: legezko iruzurra, Europako erakundeek diotenez. Oraingo oposizio sistemak ariketa baztertzaileak ditu eta bertara aurkezten dira lanean dihardutenak eta lehen lanpostua erdietsi nahi dutenak. Bada, interinoek desabantaila nabarmenak dituzte sistema horretan, bateratu egin behar baitute lana eta azterketen prestaketa, eta azterketak gainditzen badituzte bakarrik hartzen baita kontuan haien irakasle esperientzia. Lehentasunezko zerrenden sistemak ez du aintzat hartzen esperientzia, baztertzen ditu ariketak gainditzen ez dituztenak edo haietara aurkezterik izan ez dutenak. Finean, urte askoan jardun ondoren, lana gal dezakete interinoek, baldin halabeharrak edo inguruabarrek galarazten badiete azterketak gainditzea.\n17/2017 Foru Legea betetzea da prozeduren eta zerrenden lotura mantetzeko beste argudio bat, Hezkuntza Departamentuaren ustez. Ordea, lege hori berariaz egin zen galarazteko espezialitatearen arabera soilik sartzea funtzio publikoan; aitzitik, espezialitateari eta hizkuntzari jarraikiz egin behar da sarrera. Baina legeak ez du ezartzen LPEa eta zerrenden kudeaketarako araudia lotuak egon behar direnik, nahitaez.\nOhartzen gara bi prozeduren bereizketa defendatzeak gorabehera politikoak sor ditzakeela berriz ere eta, halaber, sindikatu batzuek nahiago dutela araudi eskas bat, guztiz kaltegarria interinoentzat, uko egitea baino euskara-gaztelania sistemaren araberako irakasleen bazterketari. Baina, arduraz joka dezagun, horixe eskatzen dugu, irakasle guztien mesedetan eta hezkuntza sistemaren kalitatearen mesedetan. Gure proposamena ez da Departamentuak ezar lezakeen bakarra; beste aukera batzuk badira, interinoentzat hain kaltegarriak ez direnak.\nGobernuak norabidea aldatu du azken asteetan: itunari buruzko negoziazioak hautsi eta proposamen atzerakoi hau aurkeztu du. Horrekin Hezkuntza Publikoarekiko eta irakasleenganako erabateko arbuioa besterik ez du erakutsi.\nSTEILASek ez du parte hartuko interinoen lan baldintzak (jada negargarriak) okerragotuko dituen inongo negoziaziotan, baina hobetzeko planteamentuetan lagunduko dugu. Hala ere, lehentasunezko zerrendekin aurrera egiteko asmoa badago, ez gara joanen gai hau jorratuko duten Mahai Sektorialetara.\nSTEILAS prentsa oharra – Interinoen egonkortasunaren alde, lehentasunezko zerrendarik ez\n← Aurtengo martxoaren 8an Euskal Herriko mugimendu feministak bat egin nahi du Nafarroa. Steilasberri2. LEP Mahai Sektoriala →\nDBH-KO KANPAINA EMAN ZURE SINADURA


"Nicolas Guerendiain" Irungo Errepublikarrak - V literatur lehiaketa. Apirila 2013. Ipuin irabazlea\nIpuin Irabazlea. 2. kategoria\nIpuin Irabazlea. 2. kategoria. Idazlea: Ana López de Pariza Sanz\nIraganaldiak badu pisua\n-Uler nazazu, konpreni nazazu eta barka nazazu- esan zion Antxonek Eneko semeari. Ez dut nahi niregatik pena izatea. Ni konprenitzea eta ni ulertzea besterik ez dut nahi. Ez gara nahi dugun bezala bizi, ahal dugun edo uzten diguten bezala baizik. Ez da hain zabala bizitzaren bidea....\nEnekok bere 35 urteekin ez zuen ongi ulertzen aitak azken urte honetan bizi zuen ezinegona. Egia da koloneko minbizi terminala diagnostikatu ziotenean gainbehera joan zitzaizkiola bizitza osoan izan zituen umorea eta baikortasuna. Baina senak esaten zion zerbait berriaren ondorioa izango zela hain eskaera serio hura.\nEsaten hasi zen azken egunaren ondoren bakarrik irekitzeko trastelekua, esan behar inoiz ez genuela hara joateko baimenik izan, barne kremailera zuen gerrikoaren barnean zegoela giltza, bere mesanotxeko tiraderan.\nBetiereko loak bere mantu beltzarekin besarkatu zuenean, Enekok giltza atera zuen gordelekutik eta trastelekura joan zen bihotzean taupada bitxi bat sumatuz.\nLiburuak, aldizkariak, argazkiak, postalak, poltsak, zorroak, hainbat kaxa bata bestearen gainean pilatuak, urdinduak eta deformatuak. Zer egin eta egoera nola bideratu pentsatu zuen.\nKaxak eta poltsak ireki zituen Enekok. Asko irakurri zuen, arratsalde ugari eman zituen lezkazko aulkitxo baxu hartan eserita, eta oso bestelako historia osatu zuen, oso bestelakoa aita zenak beti kontatu zuenaren aldean.\nEuskadi, bere herria, eta gurasoak utzi egin behar izan zituen aitak, garai hartako neska-mutiko askok bezalaxe, 1937. urtean Holandara bidali baitzuten, 7 urte zituela. Beste batzuk, berriz, beste lurralde batzuetara joan ziren, esku latzeko diktadore baten menpeko lurralde baten pobrezian murgildutako haurren etorkizun ilun hari laguntza eskaini zioten lurraldeetara, hari bost axola baitzitzaizkion Antxonena bezalako euskal familia askoren balioak. Berdintasuna, herrien arteko anaitasuna, estamentuen arteko elkartasuna, aniztasuna ardatz aberasgarri gisa, gizarte justizia, indarkeria eza... defendatu zituen familia.\nBidaia hasi eta handik gutxira, aita fusilatu egin zuten beste idealista eta emakume batzuekin batera, urtebete lehenago Francok agindu zuena berdintzeko.\nHolandan familia espainiar batean hazi eta heldu zen Antxon, bere herrian indarrez errotik moztu nahi izan zituztenen hurbileko balioak zituen familia.\nUrte askoan igandeetan arratsaldeko hiru eta erdietan herriko zine batera joaten ziren eta han ikusten zituen irudiek aukera ematen zioten beste leku batzuetara bidaiatzeko eta urruneko fantasiez gozatzeko. Baina bihotzean izaten zuen beti Irun, bere sorterria, eta haraxe joaten zitzaion pentsamendua iparraldeko lurralde hartako gau hotzetan.\nAzkarra zen Antxon, eta bere hobetzeko nahiak bultzatuta Historia Garaikidea ikasi zuen Stendeneko fakultatean eta lanerako beka bat lortu zuen unibertsitatean bertan. Bordelen egin zen agintarien kongresua aprobetxatuz, Hendaiako mugara hurbildu zen nortasuna ezkutatuz. Beste asko ere bildu ziren harekin Hendaiako hondartzako Kasinoan eta mugaren beste aldean zer gertatzen zen jakin nahi izan zuten guztiek.\nAntxon goibeldu egiten bazuten ere bere lagun handiak noizean behin ematen zizkion berriek, harekin harremanetan jarraitu zuen urte askoan, zorigaiztoko kamioi istripu batek bizia ebaki zion arte.\nHirurogeigarren urteak ziren ordurako eta erabaki zuen bere herrian, Euskal Herrian, askatasuna lortu arte geldituko zela harrera egin zion lurralde hartan. Eta luze egin zitzaion, oso luze.\nFranco hil zenean gurutzatu zuen muga. Burumakur itzuli zen, bere “etxean” arrotz zelako sentsazioarekin, bere etxeko historia galdu duenaren sentsazioarekin, beste historia bat bizi izan balu bezala. Jada ez zen gaztea itzuli zenean. Heldutasun sendotua baina familiarik gabe. Hala ere, zortea izan zuen, eta Euskal Herriko Unibertsitatean hasi zen lanean irakasle laguntzaile gisa, eta Nafarroako bekadun atsegin bat ezagutu zuen, Lesakakoa, Ixabel. Harekin izan zuen bere seme bakarra, Eneko, eta balio handiak erakutsi zizkioten ama gazteegi hil zen arte, jende asko hiltzeko arrazoi eta beste asko beste paradisu batzuekin amestuz urrutiratuak izateko arrazoi izan ziren balioak, hain zuzen ere.\nAntxonek inoiz ez zien utzi semeari eta Ixabeli trastelekura igotzen. Inoiz ez zuen kontatu bere benetako iragana. Beti kontatu zuen aitona-amonek Holandara emigratu zutela berekin eta han hil zirela. Emigratu egin zutela beste askok bezala, guztientzako etorkizun hobea bilatu nahian gerra garaian. Gurasoen ondoan hazi zela han, eta gurasoek ezin berreskuratu izan zituzten sustraietara itzuli nahian, gurasoak hil zirenean, bueltatu egin zela deiturekin eta euskararekin jarraitzeko.\nEnekok ez du oso ondo ulertzen aitak zergatik aldatu zuen bere historia. Baina Enekok oraindik ez daki aitak anaia bikia zuela, Joxan.\nJoxan atsegin eta alaia hilik harrapatu zuten beste hainbat errepublikanorekin batera udako gau bero batean, jateko zerbait eramatera joaten zen borda hartan. Ahuntzen moduan igotzen zen mendietan gora amak garbitokian arropa garbitzen zuen bitartean kantatzen zituen kantuak abestuz. Eta topalekura hurbiltzen zenean, irrintzi batekin egiten zuen agurra, oso zoriontsu egiten zuen irrintzia.\nPanfleto pila bat aurkitu zituzten, errepublikanoen 10 aginduak idatzita zituztenak: lehenbizikoa, justizia maitatzea; bigarrena, duintasuna gurtzea; hirugarrena, zintzotasunez bizitzea; laugarrena, adimena lantzea... eta seguru asko, besoa altxatu eta hainbatetan itxaropenez bete zituzten balioak aldarrikatzeko denborarik eman gabe, tiro egin zioten eta hantxe utzi zituzten handik zenbait egunera aurkitu zituzten arte.\nHainbestekoa izan zen Antxonen gurasoek izan zuten eragina eta izua ezen fardela prestatu zuten arropa gutxi batzuekin eta Idiazabalgo gazta zati batekin eta ontziratu egin zuten seme maitea, bakarra orain, Holandara zihoan itsasontzi batean. Hura salbatu zitekeen bederen.


Oraiko egunean jokatzen den antzertia, aspaldiko errotarik heldu den zuhaitza dugu.\nEgia erran, antzertilaritza da, lur huntan, gizona bezenbat adintsu.\nEgundainotik, gizonek maite izan dute elgarrekin jostatzea, edo elgar ziminokatuz, edo abereen ibilerak bezalakatuz, edo oraino, naturak sortzen dituen gertakariak gaitzat hartuz.\nNolakoa baita jendetzen bizipidea, halakoa izaiten da heien antzertia. Oraiko antzertia, idatzia, aintzinetik artoski apailatua, ikusliarrez pagatua, sortu zen, jendetzeak, bidekari izan ondoan, noizbait eta nunbait kokatu zirenean, multzokatuzko biziari lotu, aski aberastu eta beldur-petik atera, abusamendutan lasaitzeko.\nJendetze bakotxak izan dituen gora-beherengatik, antzerti aroa ez da denetan ber tenorean azaldu.\nBestalde, auzoen artean, lokarri eta gurutzamenek nahitezkoak baitira, nahitez ere antzerti arorat heldu berriek, aintzinekoek ideki saila dute bertzen, edo den bezala, edo maizenik, beren direntasunez apainduz.\nEskualdunek, beren antzertirako ibileretan, lege bereri dira jarraiki.\nEz ditut hemen aipatuko, oraiko gure antzertiaren sustrai zaharrak, hala nola: Zanpantzar, Matin Artza, Olentzero, Amona Mantagorri, eta gainerateko, jostagailu herrikoiak... Bainan, argitartu nahi nukeena da, nolaz eta zer bidez gure antzertia den ibili sortzetik orai artaino.\nArgitasun hauien lerrokatzeko baliatu ditut Herelle zenaren eta Lafitte, jaun kalonjearen «pastoralez» idatzi lanak, aita Zabalaren, Labayen eta Behobide jaunen miaketak, nihaurenak.\nAgerpen hunek izanen ditu bi zati\nI) Lehenean aipatuko dut eskual antzerti zaharra.\nII) Bigarrenean, oraiko eskual antzertia.\nI) ANTZERTI ZAHARRA\nGure antzerti zaharrak badauzka bi aldaska. Bat, deituko duguna: Ziztakorra, bestea: Pastorala.\nZiberoan eta Baxenabarren, aspaldiko urtetan eta berriki artio, emaiten zituzten antzerkierako bi ikusgarri mota: Tobera mustra eta antzerki labur gazi batzu.\nTobera mustrak muntatzen ziren ezkontza gaizki erabiltzaleen trufatzeko. Ikusgarri larri ausartak, errabia piztaleak, maizenik emanak ziren pertsulari, dantzari eta zaldizkaden laguntzarekin.\nBeste antzerki labur batzu emaiten ditazken edozoin, bestetan, edo berdin pastorala baten artetik... Hauk ere dira gaziak maizenik ikusleek ezagutzen zituzten jende bitzi batzuen trufagarri.\nEgia erran, lobera mustra eta beste antzerki horietarik guti daukagu gure eskutan... Edo galduak izan baitira, edo hein ere ez idatziak.\nArribillaga jauna ari baitzauku horietarik zonbaiten ikertzen Bordaleko liburutegian, pentsatzen dugu bere lanaz aberastuko duela antzerki mota hautaz dugun jakintza xumea.\nPastoralaz, mintzaldi bat egin nuen Donostian, iragan Ekainean, Mintzaldi hori (eskuaraz) agertzekoa da EGAN agerkarian. Huna hemen horren bilduma bat:\nPastoralak daukan hatsak, erlijionea du zimendutzat... Europan, erlijionekari antzerkiak izan ditu hiru aro aipagarri:\n1° Grekoen aroa\nOrduko asko antzerki dira erlijionez orratuak.\nKristau mixterioak dira elizkizun berezi batzu.\n3° Oraiko aroa\nNun-nahi ematen dira «Paxioneak» eta, asko fededunen biltzar handitan, ikusgarri baten bidez dituzte zabaltzen ibili langaien erakaspenak.\nItxura guzien arabera, frantses «mixterioa» eta eskuarazkoa pastorala dira iturri beretik. Ez baitu horrek erran nahi elgar iduriak direla. Eskualdunek daukagu pastoraletan «gureki» zerbait.\nEzagutzen ditugu ehun bat pastorala eta heien idazle parrasta bat.\nZiberoa da pastoralaren hazitei bakarra eta, naski, pastorala, Biarnotik zen sartu Ziberorat.\nPastoralak dira hiru ereinalditatik.\n1° Apez pastoralak:\nHola deituko ditugu, hastapen ezagutu gabetik eta XVII. mende bururatzerainoko pastoralak. Horien idazle gehienak dira: Apezkiak... Horien mamia: Erlijioneko erakaspenak.\n2° Laikoen pastoralak:\nHaukien aldia doa XVII. mendearen bururatzetik eta, XIX. medearen erditsuraino.\nAntzerki zikin batzuengatik, Frantziako Elizkargudunek, antzerkitza guzia zuten, XVII, mendean, edo arbuiatu edo debekatu. Hortako ziren apezak gelditu pastorala idaztetik eta hetarat joaitetik.\nZorionez, laikoek ordaindu zituzten apezak... Laikoek, erlijionezko gaiak pixka bat bazterturik, pastoralen sustraia bilduko dute bereziki gertakari zaharretan, alegiazko kondairetan, salatze gezurretan.\n3° Oraiko pastoralak:\nHola deitzen ditugu azken ehun urte hautakoak.\nBazter gertakariek dute ibiltzen edergintza guzien eta beraz ere antzertiaren harat-hunata.\n1900. urteko ingurutan, Frantziako gobernuek nahi izan zuten eskuara debekatu katiximan eta elizako predikuetan. Horrengatik, berpiztu zen apezetan pastoralen alderako suhartasuna... Ordutik sortu da ere pastoraletan sentimendu berri bat: Eskual abertzaletasuna.\nOraiko egunean, pastorala beti bizi da... Eta bizi delakotz, molde zahar batzu bestelakatzeko ausartzia hartzen du, bai eta bide arras berri batzueri lotzekoa.\nGure idruiko, pastoralak iraunen du, eskualdungoak iraunen duen bezenbat... Dena da ean Eskualdunak aski bertutedun izanen giren, eskualdungoa beiratzeko.\nII) ORAIKO ANTZERTIA\nEz ditut hemen aipatuko, bereziki hogoi bat urte hautan, Eskualdun Gazteriak, dela plazetan, dela karrosa loratuen gainetik, eman dituen antzerki labur eta berdin, luze eta ederrak. Ez eta ere gure operak. Bainan aipatuko ditut bakarrik antzokitako taulen gainetik emaiteko idatzi antzerkiak.\nEz dakigu segurki noiz eta nun hasi ziren eskuarazko antzerkien emaiten. Dakiguna da 1764ean, Bergarako jauregian, jokatu zutela antzerki bat, erdi eskuaraz eta erdi espainolez idatzia, «El borracho burlado» goi-izendatua.\nGero, abantxu mende batez, ixilik dagotzi taula-gainak. Noizbait, 1876an, Ziburun, hunarat ihesi etorri Karlixta zonbaitek, muntatu zuten «Iriyarena» izeneko, antzerki labur bat... Hunen emaile ziren, beste antzerlarien artean, Soroa (30 urte) eta Alzaga (15 urte)... Hauk biek zuten, beren etxerat itzuli-eta, zabaldu eta osasundu gure antzertia.\nMarcelino Soroak (1848-1902) bere ikaskintzak egin zituen Valladoliden, auzilan ofizioan sartzeko. Bainan, desterrua pairatu ondoan, erakasle jarri zen Donostiako ikastetxe batean.\nGizon bat zen omore onekoa eta lagunkina.\nHunen eskutik baditugu 15 bat antzerki... Hautarik bat «Anton Kaiku», frantses «Farce du maître Patelin»-etik eskuaratua, Soroak igorri zioten bere sinadurarekin, Victor Hugo eta Mistraleri. Bienganik ukan zuen errepostu maitagarri bat.\nSoroaren antzerkiak dira goratasun gutikoak, nornahiren heinekoak, irri zabal nasai bat botatzekoak...\nToribio Alzaga (1861-1941), besterik dugu. Frantzian egin zituen bere ikaskintzak. Bere sort-hiri Donostirat itzuli-eta, lekuko buruzagiek eman zioten eskuara erakaslego kargua.\nAntzerkintzan iragan du bere bizi guzia. Selauru batean zuen bere lantokia, laguntzale zituela bere emazte-alabak.\nLangile gaitza zen, erakasle ona, pixka bat lanoetan bizi.\nUtzi dauzkigu 30 bat antzerki eta hiru opera. «Irritza» goi-izenarekin, «Macbeth» eskuararat itzuli zuen eta itzulpen hori galdatu zioten Angleterratik, «Departement of Printed Books, British Museum»-ako.\nAlzaga dugu Soroa baino zonbait mailez goragoko antzerkidazlea... Bere antzerkiak ditu zintzoki eraikiak, lehunki orraztatuak.\nBi handi hauiek abiaturik, gaitzeko su eta zabaldura hartu zuen eskual antzerkintzak... Erran behar da abertzaletasunak hanitz buhatu zuela.\nManterolak atera zuen «Euskal-Erria» agerkaria, laguntzale zituela: Etxegarai, Oloriz, Arantzadi, Kanpion, Arana-Goiri... Agerkari horrrek zabaldu ditu antzerki asko. Jada 1925ean, Jose Aranak ezagutarazten ditu 200 antzerki, beren goi-izen eta idazien deiturarekin. Zorigaitzez Manterola hil zen 34 urtetan.\n1932an, Tolosar Antonio Labayen jaunak (oraino bizi da) atera zuen «Euskal-antzerti» agerkaria, Manterolak hasi lanaren segitzeko... Agerkari hunek iraun du 1936-ko odol-ixurketa artio (54 lumero edo alde).\nUrte hetan, nun-nahi sortu ziren antzerlari-talde edo multzoak (Lau, Donostian bakarrik). Antzerlari batzu ere, oroz ezgutuak. Ala nola: Pepe Artola.\nAntzerkiak ziren mota guzikotarik eta heien idazleak ausarki. Huna zonbaiten izenak: Abelino Barriola, Garitaonandia apeza, Elizondo, Catalina de Eleizegui.\nEz dugu erran beharrik, antzerki horiek direla balioz desberdin.\n1936ko nahasmenduan, antzerkilari horietarik gehienak izan ziren hilak, desterratuak edo preso altxatuak. Eskual-antzerkia ixildu zen, ez gizonek ez zutelakotz deus erraitekorik, bainan erran-nahiak ezin zabaldu zituztelakotz. A zer obrak ez ote dira sortu gabe egon, gizonek ez zutelakotz golkoan zutenaren agertzeko baimenik!\nBizkitartean, bizirik ateratu antzerkilariak emeki beren etxetarat itzuli ziren eta berritz lanari lotu, langaitzat hartuz debekatuak ez ziren alorrak.\nAita Zaitegui Jesuitak Grekoen lehengo antzerki aipatu batzu eskuararat bihurtu ditu.\nNemesio Etxanizek, erlijioneari galdatu dio bere goihatsa.\nManuel Ziarsolo, alhatu da saila espantagarrietan.\nAgustin Zubikarai, Jose Antonio Arkotxa, Antonio Labayenek ikertu dute gizonen egun guzitako bizitza.\nKepa Sarriegui eta Eusebio Erkiaga ari izan zaizku bereziki baserritarrez.\nJon Etxaidek alegaratu gaitu bere omore bereziaz.\nOrotan berritz sortu dira antzerlari multzoak, antzerki sariketak.\nDuela zonbait urte, hemen berean agertu izan dut lan bat, eskualde huntako antzertiaz. Orduan idatziak, ez ditut errepikatuko... Osatuko baizik.\nDuela berrogoi bat urte hasi ginen, gure eskualdean lehen antzerkien emaiten.\nOrdu artio ez ginuen antzokirik, salbu Baionan... Orduan altxatu baitziren lehen zinema-lekuak, zinemarekin sartu zen jendetan, ikusgarrietarat joaiteko gogoa eta plazerra.\nSenperen, 1921ean, Barbier erretor eskualtzaleak moldaturik, emana izan da, eskualde huntan, lehen eskuarazko antzerkia...\nGero lotu ziren antzerkintzari, Hazparne eta Donibane-Lohizune. Oraiko egunean, antzerlariak badira nun-nahi eta antzerkiek edozoin herritan emaiten dira.\nJada aipatu dudan artikuluan, agertu ditut hemen gaindiko antzerki egileen izen eta obrak... Hogoita-hamar bat idazle bagira eta gure obrak, berreunetik goiti dira.\nGure antzerki ikusliarrak, gero ta gehiago dira ederraz gose eta ederra zer den ohartuak... Gutiago dira «gidarien» beharretan, jakiteko noiz eskuak jo, noiz irri edo nigar egin.\nGazte nintzalarik, antzotegi batean ikusi izan dut gizon bat, makila luze bat eskuan, hartaz jotzen zituela ikusliar arraboslari lotsagabeak.\nOrroit niz ere, antzerki baten erdian, entzunik herriko jaun erretora, beharien artetik oihu egiten antzerlari bati: «Jan Piarre. mintza-adi azkartxago. Ez hauku entzuten!». Eta Jan Piarrek, taula gainetik errepusta: «Erkastua nuzu, jaun erretora».\nGure antzerlari lehen multzoak ziren bakarrik gaztez, eta, edo mutil hutsez, edo neskatxa hutsez, muntatuak. Hola zen apezpikutegiko manua, apezen meneko ziren taldeentzat.\nGeroztik, manu hori guritu eta ezeztatu da... Adinekoak ere lotu dira antzezlari ofizioari. Hola, antzerki lana egin baititake zintzoago eta aberatsago.\nBestalde, 1945. urteko ingurutan, izan ginuen borrokatze bat antzerkilarien artean. Huna zertaz: Idazle batzuek, beti gai bertsua zuten hartzen beren idatzitan: Taulen gainean ezartzen zituzten Eskualdun adineko batzu, arrunt aldrebes frantximentez mintzatzen zirenak, eta heien ez jakinaz, zuten behariek irri egiten.\nGazteen begitan, antzerki horien medioz, Eskualdun bat, den gizonena, ez bazen erdaraz mintzo, irakutsia zen norbait gibelatu eta zozo balitz bezala.\nHolako antzerkiek ez zituzten eskuara eta eskualdungoa laguntzen, bainan gutiesten.\nLapin multxo bat, gai horieri bihurtu ginen eta, oraiko egunean, ez da gehiago holakorik agertzen.\nBorrokatze horren ondotik, beste bat ere izan ginuen.\nUrte hartan, gure eskualdean, nihaurre buru, muntatu ginuen antzerlari multzoen arteko zoin-nausi bat.\nGure hitzarkiak ziren, talde bakotxak beharko zuela eman edozoin obra, oren erditsu batez, apaindura gabeko taula-gainean.\nHemezortzi taldek parte hartu zuten partida hortan. Donibane-Lohizunen baiginuen azken aintzineko taria, frango minki hor kasailatu ginen.\nDonibanen beraz, leku bereko taldeak eman zuen antzerkitxo bat, taula gainaz, eskual sukalde zahar bat eginik, erakusten zituela aitatxo amatxo batzu, lehengo moldetan arropatuak.\nHeien ondotik, Miarritzeko taldea agertu zen, galtza motxetan eta udako arropa arinetan... Arras oraikotar egiten zuten zuten aire arrunt batekin.\nIkusliar anitzek ez zuten dudarik, lehen saria joanen zela Donibandar «egiazko Eskualduneri».\nBizkitartean, Dassance-Lafitte jaunek eta heien jujari lagunek, Miarritztarrak zituzten izendatu xapeldun.\nDautzuet izan zela ziztu, kalapita eta kazetetan artikulu.\nGertakari horrek ondoriotzat izan zuen, ainitz Eskualdunek konprenitu zutela eskualdungoa ez dela zahar goxokeria bat, bainan oraikotz eta gerokotz on den bizigailu sano bat.\nLehen ez bezalako aro bat da gure oraiko antzerkietan. Edozoin erdal-antzerkientzat bezala, gai eta presuna mota guziak onartuak dira: Apez, serora, auzapez, kargudun oro..., Berdin, entzuten dira jende beltzak edo arabak eskuaraz solas egiten, hortaz nehor axolatu gabe.\nGure antzerkia da beste mintzairetako antzerkien maila berean ezarria. Ez da gutietsia eskuaraz delakotz, ez eta baitezpada goretsia... Bere mamiarentzat da jujatua, mintzairarentzat baino gehiago... Seinale ona da hori... Gure eskuara, beste edozoin hizkuntzen parean emana delako seinalea.\nOraiko egunean, gure antzertia osasun onean daukagu. Nun-nahi taldeak ari dira lanean. Antzerkilarien arteko sariketak badira frango usu... Antzerki idazle berri batzu ari dira ateratzen: Aresti, Garmendia, Ugalde, Minaberry anderea, Landart, Pagola eta beste...\nBerrikitan, Antonio Labayen jaunak liburu bat espainolez, agertu du eskual antzertiaz... Eta bigarren baten agertzerat doa.\nIragan buruilean, Toribio Alzagaren urtemugakari, hiru aratsez mintzaldiak izan dira eskual antzerkiaz, Donostiako Herriko-etxe zaharrean... Lehenean mintzatu da Eperre jaun kalonjea, bigarrenean: Zubikarai, hirugarrenean: Labayen.\nIñaki Behobide hartuz buruzagitzat, zazpi Probintzietako antzerkilariek muntatu dute batasun bat, elgar ezagutzeko eta laguntzeko.\nNehoiz ez bezala, mugaren gainetik elgarri pasatzen ditugu antzerkiak.\nAhatik bada oraino zer egin, taldean erabiltzailen moldatzeko, taulagainen apaintzen ikasteko, multzoen herritik-herrirat eta Probintzia batetik besterat joan-arazteko, ofiziale liezken antzerlari-talde baten muntatzeko eta abar.\nGero eta maizago, gure antzerlariek jokatzen dituzte beste mintzairetarik eskuaratu antzerkiak... Noiz ote daukute ohore bera, beste mintzairetakoek ordainduko?\nAZKEN OHARMEN BAT\nLerro hauk idatzi ditut, izan daitezen argigailu ez dakitenentzat, goresmen eskual jakintzaren alde, eta urraskada batzu gure antzerkintzaren ikertzalentzat.\nOrdu litake ere, mugaz bestaldeko norbaitek argitara balitza horko radioteiez eta zinemaz egin izan diren eskual-lanak... Gure aldetik, beste hoinbeste azalduz, orroitgarri laket batzu sala ditzagun gure ondotik etorriko direneri.\n(Gure Herria, 1966, 209-217)


Aingura-katearen biraka hornitzaileak eta fabrikatzaileak - Txinako fabrika - LIG Itsas Makineria\nHasiera > Produktuak > Aingura-katearen osagarriak > Aingura-katea Birakaria\nAingura-katearen birakaâ€‹Aingura-katearen biraka eraztun birakari berezi bat da aingura-kateak bihurritzea saihesteko. 2. edo 3. mailako aingura-kateekin konektatzen da. Birakaria altzairuz egina dago eta bere gainazala beroan galbanizatuta dago. Swivel-ek tamaina desberdinak ditu bezeroaren behar bereziak asetzeko.\nAingura-katearen birakaria eraztun birakari berezi bat da, aingura-kateak bihurritzea saihesteko. 2. edo 3. mailako aingura-kateekin konektatzen da. Birakaria altzairuz egina dago eta bere gainazala beroan galbanizatuta dago. Swivel-ek tamaina desberdinak ditu bezeroaren behar bereziak asetzeko.\nItsas ekipamendu mota guztiak hornitzen ditugu produktu estandarrak eta pertsonalizatuak barne. Gure produktuak interesatzen bazaizkizu, jar zaitez gurekin harremanetan.\n1. Eredu mota: Birakaria = SW\n2. 2. maila edo 3. maila\n3. Diametro nominala: 14mm-tik 162mm-ra\n4. Froga-karga: 82KN-tik 11180KN-ra\n5. Haustura-karga: 116KN-tik 15980KN-ra\n6. Materiala: altzairua\n7. Gainazalaren tratamendua: Beroan Galvanizatua eta Elektrogalbanizatua\n8. Pintura beltza edo beste kolore bat, bezeroaren eskakizunera arte\n9. Ekoizpen estandarra edo pertsonalizatua\n10. Kalitate Kontrolatutako Produktua\n11. Ziurtagiria: ABS, CCS, LR, BV, RINA, KR, DNV etab.\nHot Tags: Aingura kate birakariak, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\naingura kate birakaria


Bakioko Udala - Txalupa jaitsiera, abuztuaren 30ean\nTxalupa jaitsiera, abuztuaren 30ean\nBakio Bizi | Jaiak | San Joan Dolozak\n16:30ean, partaideak. Lasterketa 17:00etan.\nKategoria bi egongo dira: lehenengoa 7tik 14 urtera arte, eta bestea 15etik gora. Bakarrik parte hartu ahal izango dabe aldez aurretik izena eman daben pertsonek. GUZTIZ DEBEKATUTA 7 URTETIK BEHERAKO UMEEN PARTE-HARTZEA.\nSalbamendu-jaka eroatea gomendatzen da. Baina uger ez dakienak derrigorrez erabili beharko dau.\n1go kategorian, heldu batek egon beharko dau alboan.\nPartaideek txalupak egin beharko dabez, beti be motor barik (piragua edo puzgarriak debekatuta dagoz).\nTxalupa bakotxean gehienez 5 partaide egongo dira (gehi pertsona heldua 1go kategorian).\nSari bi egongo dira kategoria bakoitzeko: arinen heltzen danarentzat eta talde eta txaluparik apaindu eta politenarentzat.\nBehar-beharrezkoa izango da oinetakoak janztea.\nParte-hartzaileek osagarriak edo mozorroak jantzi ezkero, horreek ez dabe ezelan be oztopatu beharko mobimendua ez eta uger egiteko aukerea; osagarri edo mozorro horreek ez dira traba izango eta ez dabe korapilorik sortu eragingo.\nInskripzinoa eginkeran, zenbaki bat emongo da. Zenbaki hori txalupan bertan eroan beharko da agirian, dortsal moduan.\nEz da erabiliko ertz zorrotzik edo ebagitzailerik daukan elementurik, ez eta untzerik edo antzekorik be. Txalupako elementu guztiak ondo lotuta eta babestuta egongo dira.\nGuztiz debekatuta egongo da parte-hartzaileek txaluparen hondakinak ixtea errekan bertan.\nProba amaitu ostean txalupak batu, eta hondakinak horretarako imitako sastarrontzi nagusira bota beharko dira. Txalupa bakotxa batzeko lana taldearen beraren ardura izango da, nahiz eta antolatzaileek horretan lagundu.\nSariak Arezabal Plazan banatuko dira (Enderikan).\nEkitaldia egitea eragozten dauen baldintzarik egon ezkero, antolatzaileek lehiaketa honen etenaldia erabagi ahal izango dabe.\nTxikien kategoriako umeak azkeneko zubiko eskaileretatik urtengo dira, eta nagusiak ranparaino eroango dau txalupa.\nGuztiz debekatuta beste parte-hartzaileei ezer botatzea.\nParte hartzeak oinarriak onartzea eta betetzea dakar.


Opilaren eguna - Wikipedia, entziklopedia askea.\nOpilaren egunaren jatorria nekazariek San Marko egunean egiten zuten ibilaldia bide da. Egunsentian, hondarribiarrak, udala buru, segizioan abiatzen ziren herriko mugak bisitatzera. Herritik Guadalupeko baselizara eta hemendik, mendiko gailurretik, Santa Barbara baselizara, handik Gaintxurizketara eta azken hontatik, Andrearraiga baselizara.\nApaizek ere parte hartzen zuten eta bideko soro, larre eta lurrak bedeinkatzen zituzten eta San Markori uztak babestea erregutzen zioten.\nGaur egunean asko aldatu dira gauzak, ibilaldia ez da egiten, dagoeneko, honen ordez haurrei eta gaztei Maidiyek (amabitxia) opil bat oparitzen diete, Irunen zein Hondarribian. Opil hau ez da lehen bezalakoa, eta arrautzez betetako ogi baten ordez, bizkotxo goxo eta koloredun bat prestatzen da.\nMultimedia: Mona de Pascua\nOrriaren azken aldaketa: 9 martxoa 2020, 05:22.


Lan, pentsio eta bizitza duina aldarrikatzea, ez da delitua! - sindicato ESK sindikatua\n2020 urriak 19\n2020ko urtarrilaren 30eko grebaren ondoren grebalariek jaso dituzten isunak salatu egiten ditugu.\nUrtarrilaren 30ean lan, pentsio eta bizitza duinen alde greba orokorra egin genuen. Milaka langile eta herritar mobilizatu ginen Kartak egindako deialdiarekin bat eginez. Konfluentzian zein elkarlanean egindako mobilizazio orokorra izan zen eta kalean eredu berri baten aldeko indarra/ gehiengoa batu ginen.\nOrduan esaten genuen bezala, gaur lan, pentsio eta bizitza duinak aldarrikatzen ditugu. Horretarako, politika publikoen lehentasunak aldatzea, indarrean dagoen eredu sozio-produktiboa eraldatzea, aberastasuna banatzea, zerbitzu publikoak garatzea... aldarrikatzen ditugu.\nEgun indarrean dagoen eredua ez da merezi dugun onena, ezta egoera honetan izan dezakegun eredurik onena ere. Kapitalismo patriarkal-ekozida politika neoliberalak edota murrizketak sustatzen dituzten alderdien errezeta da.\nAzken hilabeteotan grebalarien aurka jaso ditugun isunak salatzeko elkartu gara. Ez da onargarria aldaketa soziala kriminalizatzeko saiakera berri hau. Gure lan eta bizi baldintzak pobretu eta prekarizatzen dituztenek etxean, ixilik eta sumiso nahi gaituzte. Ez da onargarria eskubide sozialen alde dauden herritarrak zigortzea, kapitala pertsonen bizitzaren gainetik jartzen dituztenekin akordioak egiten diren bitartean.\nAzkenik, lan- pentsio eta bizitza duinen alde mobilizatzen jarraituko dugula ohartarazi nahi dugu. Grebalari guztiei gure babesik eta eskerrik beroenak. Hurrengoan elkartuko gara!


“Bernaola” zikloa, musika garaikideari eskainia | Nontzeberri\nHasiera/MUSIKA/“Bernaola” zikloa, musika garaikideari eskainia\nAurten, musika garaikidearen inguruko Bernaola jaialdia denbora tarte zabalagoan gauzatuko da, urritik otsailera bitartean, eta guztira hamabost kontzertu egingo dira, “sorkuntza berriko musika garaikideari eskainiak, eta horretarako bereziki sortutako lanen estreinaldi garrantzitsuekin”.\nAntolatzaileek jakinarazi duten moduan, euskal artistek protagonismo handia dute izango dute programazioan, “ibilbide luzeko taldeak ikusiko ditugu, hala nola Ensemble Kuraia”. Horretaz gain talde berrien ekitaldiak ere programatu dituzte, adibidez, “nazioarteko proiekzio handiko artista gazteek osatutako AkarTia hirukotearen mundu mailako aurkezpena: Pascal Gaigne konpositore handiaren obra bat estreinatuko dute, zinemarako soinu banda bikainengatik oso ezaguna dena”.\nMundu musikal horretako emanaldiak ere ondu dituzte puntako artistekin, tartean, Phil Minton eta Isabelle Duthoit abeslariak eta Julyen Hamilton dantzaria, Zuriñe Benavente eta Dzast Ahotsak abesbatza.\nBeste aldetik, Jesus Guridi kontserbatorioko ikasleek ekoizpen propioak aurkeztuko dituzte, hala nola, Akusma, musika elektroakustikoari eskainia; AmetsOlak, txalaparta protagonista hartuta; eta Ensemble Sinkro, Gasteizko konpositoreen estreinaldiekin.\nZikloaren lehen protagonista Ensemble Kuraia taldea izango da larunbat honetan. Beste hitzorduen kokalekuak, datak eta ordutegiak hemen kontsultatu ahal dituzue.


Herriko turismoari eusteko ahaleginak eta bi egiten - etakitto.eus\nHerriko turismoari eusteko ahaleginak eta bi egiten\nPandemiak arlo askotan izan badu eragina, kalterako jakina, turismoari zelan eraso dion begibistakoa dugu guztiok. Gurean ere, modu batean edo bestean, aurre egin behar izan diote egoerari eta aurrera zelan jarraitu asmatzeko lanean dihardute. Ixua eta Sosola ditugu Debabarreneko erreferente, jendeari zerbitzu onena eskaintzeko gogoz. Roberto Azpillagak eta Esther Gisasolak egoera berezi honi zelan diharduten aurre egiten kontatu digute, “ziurtasun ezaren aurrean” asmatzeko ahaleginean.\nEibartarrontzat eta kanpotik etortzen diren askorentzat aski ezaguna da Ixua. 1969an zabaldu zituen ateak jatetxeak, mendi bidez Eibar Bizkaiarekin lotzen den goialde horretan. Mende erdian bertako sukaldea eskualdeko erreferentea izan ondoren, orain dela urte bi boutique-hotela zabaldu zuten bertan. Luxuzko giro goxo eta lasaia aurkituko dute bisitariek landa-gune horretan eta turistei gustatu zaie aurkitzen duten proposamen berria.\nHotela kudeatzen duen Roberto Azpillagak dioskunez, “martxoaren 14an itxi behar izan genuen, derrigortuta, eta maiatzaren 11n zabaldu genuen berriro, jatetxea behintzat”. Instalazioak duen terraza handiak aukera bikaina eskaini die orain arte bertan izan diren guztiei: “Espazioari esker agindutako distantzia gorde ahal izan dugu mahairen artean eta espero baino hobeto abiatu gara berriro. Eguraldiak ere lagundu digu lehenengoko egunetan, bazkariak kanpoan egin ahal izan ditugu, eta dugun inguru ederra guztien ahotan izan da”. Jatetxearen espazioa ere egokitzen joan dira “eta langileak ere banan-banan eta jornada erdira inkorporatzen. Guztiak ERTEn izan dira; emaztea, bestalde, autonomoa da. Hoteleko zerbitzua, bestalde, etxekook jarraitu dugu egiten”.\nHoteleko erreserbak jausten joan dira, “irailera artekoak %90ean”. Atzerritarrak izaten dira ohikoenak Ixuaren kasuan, Herbehereak, Frantzia eta Belgikatik datozenak: “Iragaitzez etortzen dira, gau bateko egonaldia egitera eta bidea jarraitzera”. Espainiatik ere bisitari asko jasotzen dituzte, “hiru-lau gau pasatzera, Eibarrek duen kokapenak erakarrita”. Orain hasi dira deiak ere jasotzen, “estatutik, jakina, atzerrikoen kasuan agintariek hartzen dituzten erabaki eta neurrien araberakoa izango baita”. Hala ere, atzerritarrak etortzea “aurten oso zail” ikusten du Azpillagak, “batzuk oraindik euren erreserba kantzelatu ez badute ere”. Eskaintza berriak ere martxan ipini behar izan dituzte Ixuakoek, prezioak-eta jaitsiz. Aurreikuspen handirik ez da ausartzen egitera, baina espero du uztaila amaierarako “zeozer argitzen joatea”. Goiko aragazkian ikus daitekeenez, aurreko otsailean Eusko Jaurlaritzako eta Debabarreneko Udaletako ordezkarien bisita jaso zuen “Txikitasunetik Handi” proiektuan parte hartu duen Ixua Hotelak.\nSosolan ere ekiteko prest\nSosola landa-turismoko hotela 2002tik dago martxan, Amañatik gora dagoen XVI. mendeko monumentu historikoan. Ia urte osoan izaten ditu beteta bere logelak eta gune berde eta menditsuez gozatzeko aukera eskaintzen die bisitariei. Esther Gisasola da bertako arduraduna eta gaur egungo egoerak sortutako zalantzei zelan egin aurre asmatu nahian aurkitu dugu. “Martxoaren 12an laga behar izan genion zerbitzua eskaintzeari. Erreserba piloa genituen ordurako, egunero beteta, urrira arte bai gutxienez”. Ordutik geldirik dago asuntua: “Eibartik Eibarrera ez dira etorriko ba? Zortzi-bederatzi egunetarako lotutakoak ere kantzelatu egin behar izan ditugu”. Geldialdi honetan, dena dela, ez dira besoak gurutzaturik egon, eta eguzki-plakak ipintzeko baliatu izan dituzte egunok. “Lehen ura berotzeko genuen bakarrik, baina kontsumoa ere handitzen joan da eta fotoboltaikoak ipini ditugu orain”.\nBestela, Debabarreneko beste landa-turismoko jabeekin ere izan da harremanetan eta, dioenez, “guztiok gaude antzerako bidegurutzean: inongo ziurtasunik ez dugu lanean hasteko, ez dakigu nondik nora joko duen kontuak. Krisia ez da joan, hemen dago, gure artean”. Hainbat arazo ikusten ditu “hasten garenerako. Guk buffeta ere prestatzen dugu: jaki gozoak, gaziak eta kafearekin… horko protokoloak… gauza asko dira zalantza sortzen dutenak”.\nAbuztuan Espainiatik etorritako bisitariak jasotzen baditu ere, “urtean zehar atzerritarrak izaten dira nagusi, mundu guztitik datozenak gainera”. Iparraldetik jende asko datorrela dio Estherrek, eta ez ditu ahaztu nahi “alemanak eta ingelesak. Hona datozenak orokorrean lau-sei egunerako etortzen dira”. Hainbat toki eta ibilbide ezagutzeko proposamena jasotzen dute Sosolan bertan eta bisitariek asko eskertzen dute hori. Bestalde, ez pentsa jendeak telefonoz edo zuzenean jotzen duela bertara: “Booking bilaketa plataformaren bidez jartzen dira gurekin harremanetan batez ere, bertan gure bezeroek egindako iruzkinak eta agroturismoaren kalitateari eskainitako puntuak jasotzen baitira”. Horko azken emaitzek 9’3ko puntuazioa eman diote Sosolari, goi mailan kokatuz mundo mailan. Normalean atseden pixka bat izaten badute ere neguan, aurtengoa ikusteko dago.\nHori bai, gure herriaren edertasuna zalantzan jartzen duten horiek ez lukete halakorik izango Sosolan edo Ixuan gaua bertan pasatuko balute.\nSosola landa-turismoko hotela 2002tik dago martxan,\n« “Netflix garaile” (Asier Ezenarro) Udalak 700.000 euroko laguntza bideratuko du autonomoentzat eta enpresa txiki eta ertainentzat »


ABANCA Aseguruak. Ezagut itzazu gure aseguru mota guztiak | ABANCA\nEz daude bi pertsona berdin. Horregatik sortu dugu auto-aseguru bat, zure beharrei hobekien egokitzen diren estaldurekin pertsonalizatu dezakezuna. Familia edo maskota baduzu, asko edo gutxi bidaiatzen baduzu… Zuk egingo zenukeen auto asegurua dugu.\nON-OFF istripuagatiko bizitza-asegurua\nGauzak behar dituzunean baino ez erabiltzea da logikoena. Horregatik, zuk nahi duzunean, banka mugikorraren bidez pitzu eta itzal dezakezun asegurua egin dugu. Benetan behar duzunean baino ez duzu ordainduko. Bidaiatzen baduzu, ON. Etxean gelditzen bazara, OFF\nGalde ezazu nahi duzuna ABANCA aseguruen inguruan\nEz dago maitasun froga handiagorik besteengan pentsatzea baino. ABANCAren bizi-aseguruarekin zure lasaitasuna bermatzen duzu eta zure familiaren ongizatea eta etorkizuna babesten dituzu. Gure bizi-aseguruak neurrira eginda daude, zuretzako egokiena dena aukera dezazun.\nDependentzia-asegurua zure lasaitasunerako osagarri bat da. Etorkizunean, dependetzia handia edo dependentzia larria deklaratuz gero, lasai egon zaitezen. Horrela, aseguru honek babes ekonomikoa bermatzen lagunduko dizun kapitala emango dizu. Gainera, errenta aitorpenean aurreztu ahal izango zenuke, fiskalitate berezia izateagatik.\nBabes ezazu zure etxea edozein kalte edo ezustekoren aurrean. Merkatuko estaldura konpletoenetarikoa dugu. Aukera ezazu zuretzako egokiena den modalitatea eta babes ezazu zure etxea eguraldi txarraren aurrean eta lapurketa edo bandalismoaren aurrean.\nABANCA bidaia-aseguruak babes estra bat kontratatzeko aukera emango dizu. Soilik bidaiatzen ari zaren bitartean. Estaldurak zuk aukeratuko dituzu, joango zaren herrialdearen eta egingo dituzun ekintzen arabera. Atzerrira joaten zarenean, plangintza eta prebentzioa funtsezkoak dira.\nAukera itzazu estaldurarik onenak eta mediku-koadro zabalena eskaintzen dituzten Estatuko bi konpainien artean. ABANCAren Osasun Aseguruari esker, epezialista onenak eta arreta pertsonalizatua zure eskura izango dituzu. Baita itxarote-zerrenda laburragoak ere.\nEz zaudenerako zure familiak kezkarik izan ez dezan, ABANCAren ehorzketa-asegurua dugu. Aseguru honen bidez izapideak burututa eta gastu guztiak estalita utzi ditzakezu. Gure adituen laguntzari esker, edozein arazo saihestu ahal izango duzu, zure familia eta lagunei inolako gasturik edo eragozpenik eragin gabe.\nArgi duzu? Egin ezazu eskaera orain\nAlokairuaren kobrantzarako aseguruak\nZure etxebizitza alokatzea arriskutsua izan daitekela uste baduzu, errentariak ezagutzen ez dituzulako edo alokatzeak mesfidantza eragiten dizulako, ABANCAn zuretzako asegurua dugu: 4. hilabetetik aurrera kobratu ez dituzun errentak erabat kobratuko dituzu. Aseguru honek beste abantaila asko eskaintzen du.\nXehetasun guztiak azalduko dizkizugu\nBilatzen ari zarena hemen ez baduzu aurkitu, aseguru gehiago ditugu zuretzat.\nHitz egin nahi? Eska ezazu telefono bidezko hitzordua eta produktu horiek zure beharretara nola egokitu azalduko dizugu.